hotchpotch/miracl-hf-unified huggingface dataset:
రాంరెడ్డి వెంకటరెడ్డి
రాంరెడ్డి వెంకటరెడ్డి ( మే 22, 1944 - మార్చి 4, 2016) ఖమ్మం జిల్లా పాలేరు కాంగ్రెస్ ఎమ్మెల్యే. ఐదుసార్లు ఎమ్మెల్యేగా ఎంపికైన ఆయన వైఎస్ రాజశేఖరరెడ్డి, కిరణ్ కుమార్ రెడ్డిల హయాంలో మంత్రిగా పనిచేశారు. ప్రస్తుతం రాంరెడ్డి వెంకటరెడ్డి తెలంగాణ పీఏసీ చైర్మన్ గా ఉన్నారు.
ఈయన స్వస్థలం ఖమ్మం జిల్లా కామేపల్లి మండలం పాతలింగాల గ్రామం. ఆయన వ్యవసాయ కుటుంబంలో కమలమ్మ, నారాయణరెడ్డి దంపతులకు మే 22 1944 న జన్మించారు. ఆయన ఉస్మానియా విశ్వవిద్యాలయం నుండి బి.ఎ డిగ్రీని పొందారు.
1967లో రాజకీయ రంగ ప్రవేశం చేశారు. 1967 నుంచి 1977 వరకు పాతలింగాల సర్పించిగా ఉన్నారు. ఎల్ఎంబీ డైరెక్టర్, డిసిసి ఉపాధ్యక్షులుగా పనిచేశారు. 1996లో ఉప ఎన్నిక ద్వారా సుజాత నగర్ ఎమ్మెల్యే అయ్యారు . 1999లో జరిగిన ఎన్నికలలో సుజాతానగర్ శాసనసభ సభ్యునిగా ఎన్నికైనారు. 2004 ఎన్నికలలో కూడా అదే నియోజకవర్గం నుండి మరల శాసనసభ్యునిగా ఎన్నికైనారు. ఆ తర్వాత నియోజకవర్గాల పునర్వ్యవస్థీకరణలో భాగంగా పాలేరు నియోజకవర్గం నుంచి పోటీ చేసారు. వెంకట్ రెడ్డి 2009 మరియు 2014లలో పాలేరు శాసనసభ నియోజకవర్గం నుంచి ఎమ్మెల్యేగా గెలిచారు. 2009 నుంచి 2014 వరకు మంత్రిగా పనిచేశారు.
రాంరెడ్డి వెంకటరెడ్డికి భార్య, ఇద్దరు కుమార్తెలున్నారు. కాంగ్రెస్ సీనియర్ నాయకుడు దామోదర్ రెడ్డి స్వయాన ఆయనకు సోదరుడు.
ఆయన గత కొంతకాలంగా అనారోగ్యంతో బాధపడుతూ అప్పటి నుంచి సికింద్రాబాద్ కిమ్స్ ఆస్పత్రిలోని ఐసీయూలో చికిత్స పొందుతున్నారు. నాలుగేళ్లుగా ఆయన ఊపిరి తిత్తుల వ్యాధికి సికింద్రాబాద్ కిమ్స్‌లో వైద్యం చేయించు కుంటున్నారు. మార్చి 4 2016 ఉదయం రాంరెడ్డి వెంకటరెడ్డి ఆరోగ్యం క్షీణించడంతో గుండెపోటుతో మృతి చెందారు.
తెలంగాణ శాసనసభ సభ్యుల జాబితా (2014)
తెలంగాణ శాసనసభ సభ్యుల జాబితా (2014)
పి.ఎ.సంగ్మా
పి.ఎ.సంగ్మా (1947 సెప్టెంబరు 1 – 2016 మార్చి 4) భారతదేశ లోక్ సభా స్పీకరుగా 1096 నుండి 1998 వరకు పనిచేసారు. ఆయన మేఘాలయ రాష్ట్రానికి ముఖ్యమంత్రిగా 1988 నుండి 1990 వరకు పనిచేసారు. 1996 నుంచి 1998 వరకు లోక్ సభ స్పీకర్ గా వ్యవహరించిన సంగ్మా, ప్రస్తుతం తురా (మేఘాలయ) ఎంపీగానూ కొనసాగుతున్నారు. నేషనల్ పీపుల్స్ పార్టీ (ఎన్ పీపీ)కి ఆయన అధ్యక్షుడు కూడా. .
పి.ఎ.సంగ్మా పూర్తిపేరు పూర్ణో అజితోక్ సంగ్మా. ఆయన 1947, సెప్టెంబరు 1న మేఘాలయ పశ్చిమ గారో పర్వత ప్రాంతంలోని ఛాపతి గ్రామంలో మరక్ సంగ్మా, చింగ్మీ సంగ్మా దంపతులకు జన్మించారు. షిల్లాంగ్ లోని ఆంటోనీ కాలేజీలో బీఏ (హానర్స్) పూర్తిచేసిన ఆయన కాంగ్రెస్ పార్టీ అనుబంధ విద్యార్థి సంఘంలో పనిచేశారు. కాలేజీ చదువుల అనంతరం పూర్తికాలం రాజకీయనేతగా కెరీర్ ప్రారంభించిన సంగ్మా. 1973లో మేఘాలయ యూత్ కాంగ్రెస్ కమిటీకి ఉపాధ్యక్షుడయ్యారు. తర్వాతి ఏడాది ఆ విభాగానికి జనరల్ సెక్రటరీ అయ్యారు. 1975-1980 మధ్య కాలంలో మేఘాలయ పీసీసీ సెక్రటరీగా వ్యవహరించారు.
తురా ఎస్టీ నియోజకవర్గం నుంచి 1977లో (6వ లోక్ సభకు) పార్లమెంట్ సభ్యుడిగా ఎన్నికైన సంగ్మా ఇప్పటికీ (14వ లోక్ సభ వరకు) ఎంపీగానే కొనసాగుతుండటం విశేషం. 1996 మే 25 నుంచి 1998 మార్చి 23 వరకు (11వ లోక్ సభకు) లోక్ సభ స్పీకర్ గా వ్యవహరించారు. కేంద్రమంత్రి వర్గంలోనూ పలు శాఖలు నిర్వహించిన సంగ్మా. 1988 నుంచి 1990 వరకు మేఘాలయ ముఖ్యమంత్రిగా పనిచేశారు. అటుపై మళ్లీ కేంద్ర పదవులు చేపట్టారు.
కాంగ్రెస్ అధినేత్రి సోనియా గాంధీపై 1999లో తిరుగుబావుటా ఎగరేసిన పీఏ సంగ్మా. శరద్ పవార్, తారీఖ్ అన్వర్ లతో కలిసి నేషనలిస్ట్ కాంగ్రెస్ పార్టీ (ఎన్సీపీ)ని ఏర్పాటుచేశారు. అయితే 2011లో రాష్ట్రపతి అభ్యర్థిగా బరిలో నిలవాలనుకున్న ఆయన నిర్ణయాన్ని ఎన్సీపీ సమర్థించకపోవడంతో ఆ పార్టీని వీడి సొంతగా నేషనల్ పీపుల్స్ పార్టీ (ఎన్ పీపీ)ని స్థాపించారు. రాష్ట్రపతి ఎన్నికల్లో ప్రణబ్ ముఖర్జీపై పోటీచేసి ఓటమిపాలయినప్పటికీ గిరిజన నేతగా ఆయన చేసిన రాజకీయపోరాటం చరిత్రలో నిలుస్తుంది.
సుదీర్ఘ రాజకీయ జీవితంలో అజాత శత్రువుగా పేరుపొందిన ఆయన గిరిజనుల అభ్యున్నతికోసం కృషిచేశారు. సంగ్మాకు భార్య, కుమార్తె అగాథా, కుమారులు కొన్రాడ్, జేమ్స్ సంగ్మాలు ఉన్నారు. ఆయన ముగ్గురు పిల్లలు కూడా రాజకీయరంగంలో రాణిస్తుండటం గమనార్హం. అగాథా సంగ్మాకు పార్లమెంట్ కు ఎన్నికైన అతిపిన్న వయస్కురాలిగా రికార్డుఉంది.
కొద్దికాలంగా గుండెపోటుతో బాధపడుతున్న ఆయన 2016 మార్చి 4 న ఉదయం ఢిల్లీలోని తన నివాసంలో తుదిశ్వాస విడిచారు.
ఇన్పుట్ డివైస్
కంప్యూటింగ్ లో ఇన్పుట్ డివైస్ అనేది కంప్యూటర్ లేదా సమాచార ఉపకరణం వంటి ఇన్ఫర్మేషన్ ప్రాసెసింగ్ సిస్టమ్ కు డేటా మరియు నియంత్రణ సంకేతాలను అందించేందుకు ఉపయోగించబడే ఒక పెరిఫెరల్ (కంప్యూటర్ హార్డ్వేర్ పరికరం యొక్క భాగం) .
దొరస్వామి
కొమాండూరు దొరస్వామి అయ్యంగార్ లేదా దొరైస్వామి తొలితరం సినిమా నటుడు. ఇతడు చాలా సినిమాలలో చిన్న చిన్న పాత్రలలోను, అంతగా ప్రాధాన్యంలేని పాత్రలలోను నటించాడు. ఇతడు 1897లో జన్మించాడు.
ఇతడు నటించిన తెలుగు సినిమాలలో కొన్ని:
వేములపాటి అనంతరామయ్య
వేములపాటి అనంతరామయ్య ప్రముఖ స్వాతంత్ర్య సమరయోధుడు మరియు అభ్యుదయ న్యాయవాది.
ఆయన 1922 అక్టోబరు 6 న కొండాపురం మండలం ఆదిమూర్తిపురం గ్రామంలో జమీందారీ కఁటుంబానికి చెందిన వేములపాటి సుబ్బరాయుడు, లక్ష్మీ నరసమ్మలకు జన్మించారు. ఆ గ్రామంలో ప్రాథమిక విద్య, కడప జిల్లా ప్రొద్దుటూరు, కావలి బోర్డు హైస్కూల్‌, నెల్లూరు సిఎఎంలో హైస్కూల్‌ విద్య సాగింది. 1940-42లో నెల్లూరు విఆర్‌ కళాశాలలో ఇంటర్‌ పూర్తి చేశారు. 1942లో మద్రాస్‌ క్రిస్టియన్‌ కళాశాలలో డిగ్రీ (బిఎ)లో చేరారు. ఆయన ప్రస్తుత సిపిఎం పొలిట్‌బ్యూరో సభ్యులు పి.రామచంద్ర పిళ్లై సహ విద్యార్థి. న్యాయవాద విద్యలో ద్వితీయ శ్రేణిలో ఉత్తీర్ణులయ్యారు.
చదువుకునె రోజుల్లో ఎఐఎస్‌ఎఫ్‌ నాయకునిగా పనిచేసారు. స్వాతంత్య్ర ఉద్యమంలోనూ పాల్గొన్నారు. లేగుంటపాడు, ఇందూపూరు, యల్లాయపాళెం గ్రామాల్లో భూ పోరాటాల సందర్భంగా పెత్తందారులు కమ్యూఁస్టుపార్టీ నాయకఁలు, కార్యకర్తలపై పెట్టిన కేసులను అనంతరామయ్య వాదించారు. క్రిమినల్‌ కేసులను వాదించడంలో మంచి పేరు తెచ్చుకున్నారు. అభ్యుదయ న్యాయవాదిగా అందరి మన్ననలు పొందారు. 1952-56 మధ్యకాలంలో యువజన సంఘం ఏర్పాటు చేశారు. ఆ సంఘ జిల్లా అధ్యక్షఁలుగా అనంతరామయ్య, కార్యదర్శిగా సిపిఎం సీఁయర్‌ నాయకులు జక్కా వెంకయ్య పనిచేసారు. 1956లో జక్కా వెంకయ్య వ్యవసాయ కార్మిక సంఘ కార్యక్రమాల్లో నిమగ్నమయ్యారు. అప్పుడు అనంతరామయ్య శాంతి సంఘం ఏర్పాటు చేశారు. 1956లో దామరమడుగులో జిల్లా శాంతి సంఘ సభలను నిర్వహించారు. చివరి వరకూ వామపక్ష భావజాలంతోనే సాగారు. అనేక దేశాల్లో ప్రర్యటించారు. కమ్యూనిస్టు అనంతరామయ్యగా పేరు తెచ్చుకున్నారు.
1949లో కామేశ్వరిని వివాహం చేసుకున్నాడు. వారికి ఆరుగురు సంతానం. నలుగురు కఁమార్తెలు, ఇద్దరు కుమారులు.
ఆయన కాట్రగడ్డ గంగయ్య శాంతి పురస్కారాన్ని అందుకున్నారు.
ఆయన మార్చి 1 2016 మంగళవారం రాత్రి హైదరాబాద్‌లో మృతి చెందారు.
సంపూర్ణ రామాయణం (1961 సినిమా)
సంపూర్ణ రామాయణం 1961 లో విడుదలైన తెలుగు డబ్బింగ్ సినిమా. బాబుభాయి మిస్త్రీ దర్శకత్వంలో నిర్మించబడిన హిందీ పౌరాణిక చిత్రం "సంపూర్ణ రామాయణ" దీనికి మూలం.
ఇస్మత్ చుగ్తాయ్
ఇస్మత్ చుగ్తాయ్ (ఉర్దూ: عصمت چغتائی) సుప్రసిద్ధ ఉర్దూ రచయిత్రి. ఈమె సంస్కారధోరణి కలిగిన ముస్లిం కుటుంబంలో 1915, ఆగస్టు 21వ తేదీన జన్మించింది. అలీగఢ్ లో మిషనరీ స్కూలులో ప్రాథమిక విద్య అభ్యసించింది. ఆగ్రాలో ఉన్నత విద్యను అభ్యసించి బి.ఎ., బి.టి. పట్టాలను పొందింది. దేశంలో బి.టి. పట్టా పుచ్చుకున్న తొలి మహిళగా ఈమె గుర్తింపు పొందింది. ఆగ్రాలో చదువు కుంటున్నప్పుడే ఈమె షాహిద్ లతీఫ్‌ను ప్రేమించి వివాహం చేసుకుంది. ఉర్దూ రచయిత్రిగా ఈమె భారతీయ సాహిత్యానికి ఒక కొత్త దిశను చూపించింది. ఈమె ఎన్నో నవలలు, కథలు, రేడియో నాటికలు వ్రాసింది. ఈమె వ్రాసిన కథల ఆధారంగా గరం హవా, అర్జూ, మైడ్రీమ్స్, లీహాఫ్ సినిమాలు వచ్చాయి. ఈమె వ్రాసిన లీహాఫ్ కథలో అశ్లీలత ఉందని లాహోర్ కోర్టులో కేసు వేసిన బ్రిటీష్ ప్రభుత్వాన్ని ధైర్యంగా ఎదుర్కొని కేసు నుండి బయట పడింది.ఈమె 107వ జయంతిని పురస్కరించుకుని గూగుల్ తన హోమ్ పేజ్‌పై ఆమె చిత్రాన్ని డూడుల్ గా ప్రచురించింది.ఈమె 1991, అక్టోబరు 24న మరణించింది.
కొండాయపాలెం (బల్లికురవ)
కొండాయపాలెం (బల్లికురవ), ప్రకాశం జిల్లా, బల్లికురవ మండలానికి చెందిన గ్రామము. పిన్ కోడ్ నం. 523 301., యస్.ట్.డీ కోడ్=08404.
[2] ఈనాడు ప్రకాశం/అద్దంకి; 2016,ఫిబ్రవరి-29; 2వపేజీ.
[3] ఈనాడు ప్రకాశం/అద్దంకి; 2016,ఏప్రిల్-8; 1వపేజీ.
అవుట్పుట్ డివైస్
కంప్యూటింగ్ లో అవుట్పుట్ డివైస్ అనేది ప్రాసెస్ చేసిన డేటా ఫలితాలు ఇవ్వడానికి ఉపయోగించే ఒక పెరిఫెరల్ పరికరం. అవుట్పుట్ పరికరాలకు ఉదాహరణలుగా మానిటర్లు, ప్రింటర్లు, స్పీకర్లు, మరియు సంఖ్యా నియంత్రిత యంత్రం టూల్స్ ఉన్నాయి.
ఇన్పుట్ డివైస్
శివలీలలు (సినిమా)
శివలీలలు తమిళం నుండి డబ్బింగ్ చేసిన తెలుగు చలనచిత్రము.
కళాభవన్ మణి
మణిరామన్ (జనవరి 1, 1971 - మార్చి 6, 2016) భారతీయ సినిమా నటుడు మరియు గాయకుడు. ఆయన కళాభవన్ మణి గా సుప్రసిద్ధులు. ఆయన మిమిక్రీ కళాకారునిగా కెరీర్ ను కళాభవన్ బృందంతో ప్రారంభించాడు. ఆయన సుమారు 200 సినిమాలలో నటించాడు. వాటిలో మలయాళం, తమిళం మరియు తెలుగు సినిమాలున్నాయి. ఆయన ముఖ్యంగా ప్రతినాయకుని పాత్రలకు పోషించాడు. ఆయనకు జాతీయ ఫిలిం ఫేర్ అవార్డు మరియు కేరళ రాష్ట్ర ఫిలిం అవార్డులు 1000 లో వచ్చాయి. ఈయన ఒక నటుడుగానే కాకుండా జానపద గీతాలను ఆలపించడంలో కూడా పేరు సంపాదించాడు. దాదాపు దక్షిణ భారతదేశంలోని అన్ని భాషల చిత్రాల్లో ఆయన విలక్షణ పాత్రల్లో నటించి మెప్పించాడు.
ఆయన కేరళ రాష్ట్రంలోణి చలకుడిలో జనవరి 1 1971లో జన్మించాడు. "కళాభవన్" నాటక సంస్థ ద్వారా మిమిక్రీ కళాకారునిగా ప్రస్థానాన్ని ప్రారంభించాడు. ఆయన మలయాళ చిత్రం "అక్షరం" ద్వారా చిత్రరంగంలో ప్రవేశించాడు.
ఆయన సుమారు 200 కి పైగా మలయాళ చిత్రాలలో నటించారు. ఆయన అనేక చిత్రాలలో హాస్యనటుడిగా నటించారు. ఆయన యొక్క మొదతి ఆల్బం కన్నిమంగ ప్రయతిల్. జెమిని చిత్రంతో తెలుగు ప్రజలకు పరిచయమయ్యాడు. జెమినీ సినిమాలో లడ్డా అనే క్యారెక్టర్ తో విలక్షణ విలన్ పాత్ర పోషించిన ఆయన ఆ సినిమా అనగానే లడ్డానే గుర్తు చేసుకునేట్లుగా నటించారు. ముఖ్యంగా' నా పేరే లడ్డా.. జెమినీకంటే పేద్ద రౌడీని' అంటూ పలికించిన సంభాషణలు ఇప్పటికీ జనాల నోళ్లలో నానుతూనే ఉన్నాయి. కమేడియన్ గా, విలన్ గానే కాకుండా రంగస్థల నటుడిగా కూడా ఆయనకు మంచి పేరుంది. ఇక పలు మలయాళ సినిమాల్లో హీరోగా కూడా నటించారు. తమిళ సినిమాల్లో కూడా నటించి అక్కడా అభిమానం సొంతం చేసుకున్నారు.
ఆయన 2000 సెప్టెంబరు 22 లో వెటర్నరీ వైద్యురాలైన డా. నిమ్మీని వివాహమాడారు. ఆయనకు శ్రీలక్ష్మీ అనే కుమార్తె ఉంది. ఒకానొకప్పుడు ఆయన చలకుడిలో ఆటోరిక్షా డ్రైవరుగా ఉండేవారు.
ఆయన కాలేయం, మూత్రపిండాల వ్యాధితో ఆసుపత్రిలో చేరి చికిత్స పొందుతూ 2016 మార్చి 6 న కోచీ లోని అమృతా హాస్పటల్ లో మరణించారు.
శివభక్త విజయము
శివభక్త విజయము తమిళం నుండి డబ్బింగ్ చేసిన తెలుగు చలనచిత్రము.
బి. వి. ప్రసాద్
బి. వి. ప్రసాద్ (B. V. Prasad) (పూర్తిపేరు బార్ల వెంకట వరప్రసాద్) ప్రముఖ తెలుగు దర్శకుడు. మట్టిలో మాణిక్యం (1971) చిత్రానికి గాను ఇతనికి ఉత్తమ తెలుగు చిత్రంగా భారత జాతీయ చలనచిత్ర పురస్కారం లభించింది.
శ్రీకృష్ణదేవరాయలు (సినిమా)
శ్రీకృష్ణదేవరాయలు 1971 లో విడుదలైన తెలుగు డబ్బింగ్ సినిమా. ఇందులో శ్రీ కృష్ణ దేవరాయలుగా కన్నడ కంఠీరవ రాజ్ కుమార్ పోషించారు.
రే టామ్లిన్‌సన్
రేమండ్ సామ్యూల్ టామ్లిన్‌సన్ (1941 ఏప్రిల్ 23 – 2016 మార్చి 5) అమెరికన్ కంప్యూటర్ ప్రోగ్రామర్. ఒక నెట్ వర్క్ నుంచి మరో నెట్‌వర్క్ కు సందేశాల బట్వాడా సాధ్యాసాధ్యాలపై ఆయన అనేక ప్రయోగాలు చేసారు. 1971లో బోస్టన్ లో తాను పని చేస్తున్న సంస్థలోని సహోద్యోగికి మొట్టమొదటి సారిగా ఎలక్రానిక్ మెయిల్ విజయవంతంగా పంపారు. మెయిల్ ఐడీలో కీలక గుర్తు అయిన @ ను మొదటిసారి వినియోగించింది కూడా ఆయనే. మొదట బోల్ట్, బెరానెక్ అండ్ న్యూమన్ సంస్థల్లో ప్రోగ్రామర్ గా పనిచేసిన ఆయన ఆర్పానెట్ సంస్థలో చేరిన తర్వాత ఈ మెయిల్ డెవలప్ మెంట్ ప్రాజెక్టును మరింత ముందుకు తీసుకెళ్లారు. 
ఆయన 1941, ఏప్రిల్ 23న న్యూయార్క్ లో జన్మించారు. ఇంటర్నెట్ వ్యాప్తికి విశేష కృషి చేసినందుకుగానూ రాయ్ టామ్లిన్‌సన్ 2012లో 'ఇంటర్నెట్ హాల్ ఆఫ్ ఫేమ్' గా గుర్తింపుపొందారు. మెయిల్ ఐడీలో కీలక గుర్తు(సింబల్)అయిన @ ను మొదటిసారి వినియోగించికూడా ఆయనే. మొదట బోల్ట్, బెరానెక్ అండ్ న్యూమన్ సంస్థల్లో ప్రోగ్రామర్ గా పనిచేసిన ఆయన ఆర్పానెట్ సంస్థలో చేరిన తర్వాత ఈ మెయిల్ డెవలప్ మెంట్ ప్రాజెక్టును మరింత ముందుకు తీసుకెళ్లారు.
వీరభద్ర స్వామి దేవాలయం,లేపాక్షి
వీరభద్రస్వామి దేవాలయం భారతదేశంలోని ఆంధ్రప్రదేశ్ రాష్ట్రానికి చెందిన అనంతపురం జిల్లాలో లేపాక్షి వద్ద ఉంది. దీనిని 16వ శతాబ్దంలో నిర్మించబడింది. విజయనగర సామ్రాజ్యాధిపతుల నిర్మాణ శైలిలో ఈ ఆలయ నిర్మాణం జరిగింది. నిర్మాణంలో ముఖ్య పాత్ర పోషించిన విశ్వకర్మ బ్రాహ్మణుల అద్భుతమైన కళా చాతుర్యానికి గొప్ప ఉదాహరణ ఈ ఆలయం. ఈ ఆలయం అధ్బుతమైన మండపాలతో అలాగే శిల్పకళా వైశిష్ట్యంతో అలరారుతూ ఉంటుంది. దక్షిణ భారతదేశంలో అత్యంత ప్రసిద్ధి చెందిన ఈ ఆలయానికి ప్రతి సంవత్సరం దేశం నలుమూలల నుండి అనేకమైన భక్తులు తరలి వస్తుంటారు. ఈ ఆలయంలో కొలువై ఉన్న దేవుడు వీరభద్ర స్వామి. ఈ దేవాలయంలో ఫ్రెస్కో చిత్రాలలో కాంతివంతమైన రంగుల అలంకరణలతో కూడుకొని ఉన్న రాముడు మరియు కృష్ణుడు యొక్క పురాణ గాథలకు సంబంధించినవి ఉన్నాయి. అచట పెద్ద నంది విగ్రహం దేవాలయానికి సుమారు 200 మీటర్ల దూరంలో ఏకరాతితో చెక్కబడి ఉంది. ఈ విగ్రహం ప్రపంచంలోని అతి పెద్ద విగ్రహాలలో ఒకటిగా అలరాలుతుంది.
ఈ దేవాలయం లేపాక్షి నగరానికి దక్షిణవైపు నిర్మింపబడింది. ఈ దేవాలయం తాబేలు ఆకారంలో గల గ్రానైట్ శిలపై తక్కువ ఎత్తులో నిర్మింపబడింది. కనుక దీనిని "కూర్మ శైలం" అంటారు.
ఇచట గల బసవయ్య 15 అడుగులు ఎత్తు, 22 అడుగుల పొడుగున విస్తరించి ఉన్న బ్రహ్మండమైన విగ్రహం .108 శైవ క్షేత్రాల్లో లేపాక్షి ఒకటి అని స్కాందపురాణం తెలియ చేస్తుంది. ఇక్కడ గల పాపనశేశ్వర స్వామిని అగస్త్య మగర్షి ప్రతిష్ఠించారని ప్రతీతి. ఒకరికి ఒకరు ఎదురుగా పాపనశేశ్వరుడు, రఘునతమూర్తి ఉండటం ఇక్కడ ప్రత్యేకత.విజయనగర రాజుల కాలంలో నిర్మించిన ఈ దేవాలయం చక్కటి శిల్పకళకు, రమణీయమైన ప్రదేశం. సీతమ్మవారిని అపహరించికొని పోతున్న రావణాసురునితో యుద్ధం చేసి జటాయువు ఇక్కడే పడిపోయాడని, రాములవారు జటాయువు చెప్పిన విషయమంత విని కృతజ్ఞతతో లే ! పక్షి ! అని మోక్షం పప్రాసదించిన స్థలం. అందువల్లనే క్రమంగా లేపాక్షి అయ్యింది అని స్థల పురాణం చెబుతుంది.
నేనున్నాను
నేనున్నాను 2004 లో విడుదలైన తెలుగు సినిమా.
ఎం. ఎం. కీరవాణి సంగీతాన్ని అందించిన ఈచిత్ర పాటలు ఆదిత్యా మ్యూజిక్ ద్వారా విడుదల చేయబడ్డాయి.
సురేందర్ రెడ్డి
సురేందర్ రెడ్డి ఒక తెలుగు సినిమా దర్శకుడు. అతనొక్కడే సినిమాతో దర్శకుడిగా తెలుగు సినిమారంగంలోకి అడుగుపెట్టాడు.
వీరిది కరీంనగర్ జిల్లాలోని మాచినపల్లి అనే గ్రామం. నాన్నగారు (వీరారెడ్డి) ఇతడి చిన్నతనంలో ఊరికి సర్పంచ్గా వుండేవారు. వీరిది సంపన్న కుటుంబమే. వీరు మొత్తం ఆరుగురం సంతానం. ఇతడు నాలుగో వాడు. ఇతడికి ఒక అక్క,
ఇద్దరు అన్నయ్యలు, ఇద్దరు చెల్లెళ్ళు, దేనికీ లోటులేని సంసారం. నాన్నగారికి రాజకీయంగా కూడా బాగా పలుకుబడి ఉంది. పదో తరగతి వరకూ ఇతడి చదువు సరస్వతీ గురుకుల విద్యాలయంలో సజావుగానే సాగింది. ఇంటర్మీడియట్ నుంచీ చదువు సరిగా సాగలేదు. ఎందుకో చదువుమీద ఆసక్తి పోయింది. డిగ్రీకి మధ్యలోనే గుడ్ బై చెప్పేసి హైదరాబాదు వచ్చేశాడు.
ఇతడికి ప్రత్యేకంగా నాటకాలు, సాహిత్యం, సినిమాలు అనేవాటిమీద ప్రత్యేకమైన ఆసక్తి పెద్దగా ఏమీ లేదు కానీ మణిరత్నం ఘర్షణ, వర్మ శివ ఇతడి మీద చాలా ప్రభావం చూపించాయి. సినిమా విజయంలో దర్శకుడికి గల పాత్రనీ, దర్శకుడు తలచుకుంటే సృష్టించగల అద్భుతాలకీ అవి నిదర్శనాలు. అవి చూసినప్పుడే సినిమాల్లోకి వెళ్ళి దర్శకుడిగా పేరు తెచ్చుకోవాలని అనుకునేవాడు.
హైదరాబాదు చేరుకున్నాక గానీ సినిమాల్లో అవకాశం అనేది అంత సులువుకాదని తేలీలేదు. హైదరాబాదు రావడానికి ఇంట్లో వాళ్ళేమీ ఎదురు చెప్పలేదు కానీ అన్నీ ఉన్న ఫేమిలీ కదా ఎందుకునువ్విలా వెళ్ళడం అనే ఫీలింగ్
వుండేదేమో. ఇతడితో ఎప్పుడూ అనలేదు. ఇతడిని డిస్కరేజ్ చెయ్యలేదు కూడా. హైదరాబాదులో వీరి బావ అపార్ట్‌మెంట్ లో ఉండేవాడుచేతిలో డబ్బులుంటే అద్దె కట్టే వాడు లేకుంటే లేదు.తనంటూ నిరూపించుకోవాలనీ, సొంతంగా కాళ్ళ
మీద నిలబడాలని వచ్చాడు కాబట్టి ఇంట్లోంచి డబ్బులు అడిగి తెప్పించుకోవడం నామోషీగా వుండేది. ఫ్రెండ్స్ సహకారంతోనే వాళ్ళనడగడానికి కూడా ఇబ్బందిగా ఉన్నప్పుడు చేతిలో డబ్బులు సరిపోక సరిగా భోజనం చెయ్యని రోజులుకూడా ఉన్నాయి. అందరూ అన్నీ ఉన్నవాడివి .ఎందుకిలా ఇబ్బందులు పడడం. అనేవాళ్ళు. కానీ ఇతడిలో పట్టుదల అన్నింటినీ భరించేలా చేసింది. అప్పట్లోనే తెలుగు చలనచిత్ర పరిశ్రమ మద్రాసు నుంచీ హెదరాబాదుకి వచ్చింది. ఇప్పుడున్నంత సౌకర్యవంతమైన వాతావరణం అప్పట్లో లేదు. ఎవ్వరూ దగ్గరికే రానిచ్చేవారు కాదు.
బయోస్
బయోస్ (BIOS) అనగా బేసిక్ ఇన్పుట్ అవుట్పుట్ సిస్టమ్. బయోస్ అనేది కంప్యూటర్ తయ్యారవడానికి వివిధ పరికరాలను గుర్తించడానికి మరియు నియంత్రించడానికి కంప్యూటర్ యొక్క మదర్‌బోర్డు చిప్ పై పొందుపరచబడిన ఒక కంప్యూటర్ ప్రోగ్రామ్. BIOS యొక్క ఉద్దేశం కంప్యూటర్‌కు ప్లగ్ కనెక్ట్ చేసిన అన్ని వస్తువులు సరిగా పని చేయగలవని నిర్ధారించడం. బయోస్ కంప్యూటరుకు జీవమును తెస్తుంది, ఈ బయోస్ పదం గ్రీకు పదం βίος నుండి వచ్చింది, బయోస్ అంటే "జీవితం".
"బూటింగ్ అప్" అనేది కంప్యూటర్ ను మొదట ఆన్ చేసినప్పుడు కంప్యూటర్ ఉపయోగపడేలా సిద్ధపరచే పూర్తి ప్రక్రియ. కంప్యూటర్ టర్న్ ఆన్ అయినప్పుడు బయోస్ ప్రారంభమవుతుంది మరియు పవర్-ఆన్ సెల్ఫ్ టెస్ట్ (POST) అమలవుతుంది. పవర్-ఆన్ సెల్ఫ్ టెస్ట్ (POST) సమయంలో బయోస్ కంప్యూటర్ ప్రాసెసర్, మెమోరీ, వీడియో కార్డు మరియు ఇతరత్రా వంటి వివిధ పరికరాలు కంప్యూటర్ లో ప్రస్తుతం ఉన్నాయా, అవి పనిచేస్తున్నాయా అని నిర్ధారించుకోవడానికి తనిఖీ చేస్తుంది. ఒకసారి POST విజయవంతంగా పూర్తయితే, ఆపరేటింగ్ సిస్టమ్ లోడ్ కోసం BIOS సాధారణంగా కంప్యూటర్ హార్డ్ డ్రైవ్ లో ఉండే ఆపరేటింగ్ సిస్టమ్‌పై కన్నెస్తుంది. బయోస్ ఆపరేటింగ్ సిస్టమ్‌ను కనుగొనగానే లోడ్ ప్రారంభమవుతుంది. ఈ సమయంలో, ఆపరేటింగ్ సిస్టమ్‌ సిస్టమ్‌ యొక్క నియంత్రణను తీసుకుంటుంది.
గుమాస్తా (1953 సినిమా)
ఆత్రేయ గారి నాటకం ఎన్.జి.ఓ. ఆధారంగా ఈ సినిమాను నిర్మించారు.
భమిడిపాటి బాలాత్రిపురసుందరి
భమిడిపాటి బాలాత్రిపురసుందరి తెలుగు రచయిత్రి. ఆమె వెలువరించిన ముంగిటిముత్యాలు బాలల గేయ కావ్యం తెలుగుభాషోద్యమ కోణంలోంచి చేసిన ప్రసిధ్ధ రచన.
ఇప్పటివరకూ 116 మహర్షుల చరిత్రలు, అవతారాల కథలు, అనే పరిశోధనాత్మక రచనలు, యోగి వేమన జీవిత చరిత్ర, బంగారుకలలు, కొత్తబంగారులోకం వంటి 15 పుస్తకాలు వెలువడ్డాయి. కృష్ణాజిల్లా రచయితల సంఘం ద్వారా అనేక జాతీయ సదస్సులకు నిర్వహణా బాధ్యతలు చేపట్టారు. తానా, అమెరికా వారి ఆధ్వర్యంలో జరిగిన సదస్సులో తెలుగువారి పండుగలపైన ఆమె పరిశోధనాపత్రం ప్రశంసలు పొoదిoది. 2010లో వంగూరు ఫౌండేషన్ వారి అంతర్జాతీయ రచయిత్రుల మహాసభలలో బాలసాహిత్యమూ-రచయిత్రుల పాత్ర, శ్రీ శ్రీ బాలసాహిత్యం వంటి పరిశోధనా పత్రాలు పలువురి ప్రశంసలు పొందాయి. బందరు డచ్ కోటలో జరిగిన కృష్ణాజిల్లా చారిత్రక వైభవం సదస్సులో కృష్ణాజిల్లా టెలీకమ్యూనికేషన్స్ పైన ప్రత్యేక ప్రసంగం చేశారు. ఆమె కథలు, కవితలు , శీర్షికలు, సీరియల్సూ వివిథ వార, మాస పత్రికలలో నిర్విరామంగా వస్తున్నాయి. కనకదుర్గ ప్రభ, భక్తిసుధ, చిత్సుధ మొదలైన ఆధ్యాత్మిక పత్రికలలో కూడా తరచూ కనిపిస్తూ ఉంటాయి. ఉయ్యూరు సరసభారతి వారు, కైకలూరు సాహితీ మిత్రులు ఉగాది ఉత్తమ కవయిత్రి పురస్కారాన్ని అoదిoచి గౌరవించారు. విజయవాడ సిధ్ధార్థ మహిళా కళాశాల వారు ఆమెను సత్కరించారు. వృత్తి రీత్యా విజయవాడ బిఎస్ఎన్ఎల్ లో సీనియర్ సూపర్ వైజర్ గా పనిచేస్తున్నారు.
బొమ్ములూరు (గుడివాడ)
బొమ్ములూరు (గుడివాడ), కృష్ణా జిల్లా, గుడివాడ మండలానికి చెందిన గ్రామము. పిన్ కోడ్ నం. 521 301., యస్.ట్.డీ కోడ్=08674.
సముద్రమట్టానికి 11 మీ.ఎత్తుTime zone: IST (UTC+5:30)
హనుమాన్ జంక్షన్, పెడన, మచిలీపట్నం. బొమ్ములూరు నుండి గుడివాడ పట్టణం 4 కి.మీ. దూరంలో ఉంది.
పెదపారుపూడి, నందివాడ, గడ్లవల్లేరు, ముదినేపల్లి
గుడివాడ, గుడ్లవల్లేరు నుండి రోడ్దురవాణా సౌకర్యం ఉంది. విజయవాడ రైల్వేస్టేషన్: 48 కి.మీ
మండల పరిషత్తు ప్రాథమికోన్నత పాఠశాల
పశువైద్యశాల.
భారతదేశం రాజ్యాంగం, పంచాయతీ రాజ్ చట్టం ప్రకారం గ్రామం ఎన్నుకోబడిన ప్రజాప్రతినిధి సర్పంచ్ (గ్రామ హెడ్) ద్వారా పరిపాలన నిర్వహింపబడుతుంది. 2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి వాసే లక్ష్మి సర్పంచిగా ఎన్నికైనారు. [2]
శ్రీ సోమేశ్వరస్వామివారి ఆలయం.
వరి, పండ్లతోటలు
వ్యవసాయం
2001 వ.సంవత్సరం జనాభా లెక్కల ప్రకారం గ్రామ జనాభా 2117. ఇందులో పురుషుల సంఖ్య 1102, స్త్రీల సంఖ్య 1015, గ్రామంలో నివాస గృహాలు 549 ఉన్నాయి.
[2] ఈనాడు అమరావతి/గుడివాడ; 2016,మార్చి-4; 2వపేజీ.
అద్దాలమేడ (1964 సినిమా)
అద్దాలమేడ 1964 ఫిబ్రవరి 29న విడుదలైన తెలుగు డబ్బింగ్ సినిమా.
అద్దాలమేడ
"అద్దాలమేడ" పేరు గల వ్యాసాల లింకులు
రమ్య బెహరా
రమ్య బెహరా ప్రధానంగా తెలుగు చిత్రాలలో పనిచేసే ఒక భారతీయ నేపధ్య గాయని. రమ్య నరసరావుపేట, గుంటూరు జిల్లా, ఆంధ్ర ప్రదేశ్‌లో పుట్టి హైదరాబాద్, తెలంగాణలో పెరిగింది. నేపథ్య గాయనిగా ఆమె మొదటి చిత్రం 2009 లో విడుదలైన వెంగమాంబ. తెలుగు, తమిళం, కన్నడం, మలయాళం, హిందీ సినిమాలలో ప్రఖ్యాత మ్యూజిక్ డైరెక్టర్ అయిన ఎం. ఎం. కీరవాణి రమ్య బెహరాను చిత్ర పరిశ్రమకు పరిచయం చేసాడు. 
ఈమె ఇటీవల పాటలు పాడిన సినిమాలు - లచ్చిందేవికి ఓ లెక్కుంది, కృష్ణాష్టమి, బ్రూస్ లీ, , టెంపర్, ఒక లైలా కోసం, ప్రేమకథా చిత్రమ్, లౌక్యం, కొత్తజంట, చిన్నదాన నీకోసం, దిక్కులు చూడకు రామయ్య. ఈమె ప్రస్తుతం కొన్ని కన్నడ, హిందీ, తమిళ సినిమాలలో కూడా పాడుతున్నారు. నేపథ్య గాయకురాలిగా ఈమె మొదటి హిందీ చిత్రం పాట "మైన్‌ తుఝ్సె ప్యార్ నహీ కర్తి" ఈ పాటను ఎం.ఎం.కీరవాణి బేబీ (2015 సినిమా) కోసం స్వరపరచాడు.
రమ్య మాటలలో "నేను నేపథ్య గాయనిని అవుతానని అనుకోలేదు. నేను ఏడవ తరగతి వరకు సినిమాలలో మరియు రేడియోల నుండి పాటలు వింటూ హమ్ చేసేదాన్ని" నా ప్రతిభను గుర్తించిన నా తల్లిదండ్రులు హైదరాబాదులోని లిటిల్ మ్యుజిషియన్స్ అకాడమీలో చేర్పించారు, ఇక్కడ కోమండూరి రామాచారి ఆధ్వర్యంలో శాస్త్రీయ సంగీతం నేర్చుకోవడం ద్వారా సంగీత ప్రయాణం ప్రారంభమైంది. తర్వాత ఈమె లిటిల్ మ్యుజిషియన్స్ అకాడమీ ద్వారా రంగస్థల ప్రదర్శనలు ఇవ్వడం ప్రారంభించింది.
రమ్య బెహరా సూపర్ సింగర్ - సీజన్ 4 (మాటివిలో ఒక ప్రముఖ సంగీత ప్రతిభా ప్రదర్శన) యొక్క ఫైనలిస్ట్‌లలో ఒకరు. ఈమె సూపర్ సింగర్ - సీజన్ 8 లోని గురువులలో ఒకరు.
రమ్య బెహరా కుటుంబంలో చిన్నది, ఈమెకు ఇద్దరు అక్కలు ఉన్నారు.
అత్తలూరి విజయలక్ష్మి
అత్తలూరి విజయలక్ష్మి ప్రముఖ తెలుగు రచయిత్రి. ఈమె అనేక కథలు, నవలలు, నాటికలు వ్రాసారు. ఈమె పబ్లిక్ రిలేషన్స్‌లో డిగ్రీ చదవి, హైదరాబాద్‌ "మెట్రోపాలిటన్‌ వాటర్‌ సప్లై సీవరేజ్‌ బోర్డు"లో తెలంగాణా రాష్ట్ర ప్రభుత్వంలో అధికార హోదాలో పదవీ విరమణ పొందారు. ఈమె సరసిజ అనే పేరుతో ఒక సాహిత్య సంస్థను నెలకొల్పారు.
జననం: తెనాలి... (ఆంధ్రప్రదేశ్) లో కీ.శే. ఏ.ఎల్. నరసింహా రావు, ప్రముఖ జర్నలిస్ట్., రాయిస్ట్. మొట్టమొదటి వ్యవస్థాపక కార్యదర్శి, విశాఖ పోర్ట్ ట్రస్ట్ ట్రేడ్ యునియన్. శ్రీమతి అత్తలూరి అనసూయ దంపతులకు లో తెనాలి లో జన్మించారు. ఆంధ్రప్రదేశ్ విభజన సందర్భంగా  అదే ఏడాది నవంబరు 1న ఆంధ్రప్రదేశ్ అవతరణ దినోత్స్వవం రోజు తల్లి, తండ్రులు హైదరాబాద్ వచ్చి స్థిరపడడంతో హైదరాబాద్ లోనే వీరి ప్రస్థానం కొనసాగింది.. విద్యాభ్యాసం, ఉద్యోగం అంతా హైదరాబాద్లోనే.
వృత్తి: తెలంగాణా రాష్ట్ర ప్రభుత్వంలో అధికార హోదాలో పదవీ విరమణ
ప్రవృత్తి: రచనా వ్యాసంగం ..తల్లి, తండ్రుల నుంచి వారసత్వంగా సాహితీ పరిమళం వీరిని సోకింది. తత్ ఫలితంగా పద్దేనిమిదవ ఏట నుంచే రచనా వ్యాసంగానికి శ్రీకారం చుట్టారు. వీరి సాహితీ ప్రస్థానం ఈ విధంగా సాగింది.
కథా రచయిత్రిగా ...
(1975 లో)  ఆకాశవాణి, హైదరాబాద్ కేంద్రానికి చందమామ అనే స్కెచ్ ద్వారా తొలి అడుగు.  1984 వరకూ అనేక కథలు  శకునాలు, ఆడపిల్ల, పయనం, పరిష్కారం, వానపాము కాటేసింది, సౌదామిని, ఇదీ జీవితం సుమారు వంద పైన ప్రసారం అయాయి.
రేడియో నాటక రచయిత్రిగాటివి సీరియల్:టెలి ఫిలిమ్స్:రచనలునవలా రచయిత్రిగా
సిరిసిల్ల రాజేశ్వరి
సిరిసిల్ల రాజేశ్వరి తెలుగు రచయిత్రి. ఆమె అసలు పేరు "బూర రాజేశ్వరి". ఆమె కాళ్లనే చేతులుగా మలచుకుని అక్షర సేద్యం చేస్తున్న వికలాంగ కవయిత్రి.
ఆమె కరీంనగర్ జిల్లా సిరిసిల్లకు చెందిన ఒక నిరుపేద చేనేత కార్మిక కుటుంబానికి చెందిన బూర అనసూయ మరియు సాంబయ్య దంపతులకు 1980లో జన్మించారు. ఆమె పుట్టుకతోనే వికలాంగురాలు. చేతులు వంకర్లుపోయి పని చేయవు. మాటలు రావు. తల నిలబడదు. ఎప్పుడూ వణికిపోతుంటుంది. చేతులు సరిగా పని చేయకపోవడంతో పట్టుదలతో కాళ్లతోనే రాయడం నేర్చుకొని స్థానిక నెహ్రూనగర్ పాఠశాలలో ఏడో తరగతి వరకు చదివింది. తన వైకల్యాన్ని ఆత్మవిశ్వాసంతో అధిగమిస్తూ సాహిత్య లోకంలో తనకో స్థానాన్ని ఏర్పరచుకుంది. ఇలాంటి పరిస్థితుల్లో రాజేశ్వరి తన కాళ్లను చేతులుగా చేసుకొని కవిత్వం రాస్తోంది. ఆమెలోని ఆ ఆత్మవిశ్వాసాన్ని సుద్దాల అశోక్ తేజ గుర్తించారు. ఆమె రాసిన కవితల్ని సుద్దాల ఫౌండేషన్ ద్వారా 'సిరిసిల్ల రాజేశ్వరి కవితలు' పేరుతో పుస్తక రూపంలోకి తెచ్చారు. ఈ పుస్తకాన్ని రవీంధ్రభారతిలో జ్ఞానపీఠ్ అవార్డు గ్రహీత డాక్టర్ సి.నారాయణరెడ్డి ఆవిష్కరించారు.
అమ్మ మీద, తెలంగాణ ఉద్యమం మీద, నేత కార్మికుల మీద, వరకట్న వేధింపుల మీద, స్త్రీలపై జరుగుతున్న అత్యాచారాలపై కవిత్వం రాసింది రాజేశ్వరి. 1999లో కలం పట్టిన రాజేశ్వరి ఇప్పటి వరకు 350కిపైగా కవితలు రాసింది. పత్రికలకు ఎలా పంపాలో తెలియక తన వద్దనే దాచుకుంది. వై ఎస్ రాజశేఖరరెడ్డి జీవిత చరిత్రతో పాటు మూడు జీవిత చరిత్రలను కూడా రాసింది.
కాళ్లతో కవిత్వం రాసి సిరిసిల్ల రాజేశ్వరి సాహితీవేత్తల మెప్పు పొందింది. అంగవైకల్యంపై ఆత్మవిశ్వాసంతో ఆమె విజయం సాధించింది.
జనవరి 6 2015 న రవీంద్ర భారతిలో సుద్దాల ఫౌండేషన్ సుద్దాల హనుమంతు జానకమ్మ జానపద కళాపీఠం ఆధ్వరంలో సిరిసిల్ల రాజేశ్వరికి సుద్దాల హనుమంతు-జానకమ్మ పురస్కారాన్ని 2014 సంవత్సరానికిగానూ డా. సి .నారాయణ రెడ్డి చేతుల మీదుగా ప్రదానం చేసారు. ఆమె కవితల పుస్తకాన్ని ఆవిష్కరించారు. కాగా, ఈ పురస్కార ప్రదాన కార్యక్రమంలో రాజేశ్వరిని ఆర్థికంగా ఆదుకుంటామని ప్రభుత్వం హామీ ఇచ్చింది.
రాజేశ్వరికి ప్రతినెలా రూ.10 వేలు పెన్షన్ అందేలా ఏర్పాట్లు చేయాలని తెలంగాణ ముఖ్యమంత్రి కె.చంద్రశేఖర్‌రావు నిర్ణయించారు. వైకల్యాన్ని లెక్కచేయకుండా రచనలు చేస్తున్న రాజేశ్వరిని గుర్తించాలని ముఖ్యమంత్రి కేసీఆర్ నిర్ణయించారు. రూ.10 లక్షలను బ్యాంకులో డిపాజిట్ చేయడం ద్వారా వచ్చిన వడ్డీ సొమ్మును రాజేశ్వరికి పెన్షన్‌గా అందజేయాలని అధికారులను ఆదేశించారు. సీఎం కేసీఆర్‌ ఆదేశాల మేరకు భాషా సాంస్కృతిక శాఖ కార్యాలయంలో జనవరి 11 2015 న రూ.10లక్షల ఫిక్స్‌డ్‌ టర్మ్‌ డిపాజిట్‌ పత్రాన్ని రాజేశ్వరికి అందజేశారు. ఈ డబ్బుపై ప్రతీ నెలా వచ్చే వడ్డీని ఆమెకు భృతిగా అందజేయనున్నారు. జీవితకాలం పాటు ఈ ఆర్థిక సహాయం అందేలా చర్యలు తీసుకున్నామని భాషా సాంస్కృతిక శాఖ సంచాలకులు మామిడి హరికృష్ణ తెలిపారు.
సోమరాజు సుశీల
సోమరాజు సుశీల ప్రసిద్ధ తెలుగు రచయిత్రి.
అలియా సబూర్
అలియా సబూర్ (జననం: ఫిబ్రవరి 22, 1989) ఒక అమెరికన్ మెటీరియల్స్ శాస్త్రవేత్త మరియు న్యాయవాది. ఈమె ప్రపంచంలో అతి చిన్న ప్రొఫెసర్ గా రికార్డు సృష్టించింది.
సబూర్ న్యూయార్క్ సిటీ, న్యూయార్క్ లో జన్మించింది. ఈమె తల్లి జూలీ సబూర్ 1995 వరకు న్యూస్ 12 లాంగ్ ఐల్యాండ్ రిపోర్టర్‌గా పనిచేసింది. 
ఆమె 1980 లో మహమ్మద్ సబూర్ అనే ఒక పాకిస్తానీయుని పెళ్ళి చేసుకుంది. వీరికి అలియా ఫిబ్రవరి 22, 1989 న జన్మించింది. ఈమె 9 సంవత్సరాల వయసులో టే క్వాన్ డోలో బ్లాక్ బెల్ట్ అందుకుంది. ఈమె 2006 లో డ్రెక్స్ల్ విశ్వవిద్యాలయము నుంచి ఎం.ఎస్ పట్టాను అందుకుంది. అలియా డ్రెక్స్ల్ యూనివర్సిటీ నుండి 2007 డీన్ ఫెలోషిప్ గ్రహీత.
కార్డియాలజీ
కార్డియాలజీ అనేది గుండె మరియు రక్త నాళముల యొక్క రుగ్మతలకు సంబంధించిన ఒక వైద్య రంగం. ఈ రంగానికి సంబంధించిన వైద్యులను కార్డియాలజిస్ట్ లు అంటారు. కార్డియాలజిస్ట్‌లు కార్డియాక్ శస్త్రచికిత్స చేసే కార్డియక్ శస్త్రచికిత్సకుల నుండి భిన్నంగా ఉంటారు.
మంగిన వెంకటేశ్వరరావు
మంగిన వేంకటేశ్వరరావు (1928-2016) భారతీయ వ్యవసాయ శాస్త్రవేత్త, ప్లాంట్ బ్రీడరు, జెనెటిసిస్టు మరియు అగ్రి బయోటెక్ ఫౌండేషన్ చైర్మన్. ఆయన ఆచార్య ఎన్.జి.రంగా వ్యవసాయ విశ్వవిద్యాలయానికి మాజీ వైస్ ఛాన్సలర్ గా కూడా పనిచేసారు. ఆయన ఇండియన్ కౌన్సిల్ ఆఫ్ అగ్రికల్చరల్ రీసెర్చి (ICAR) కు మాజీ డిప్యూటీ డైరక్టరుగా తన సేవలనందించారు. ఆయనకు నార్మాన్ బార్లాగ్ అవార్డు వచ్చింది. ఆయన భారత అత్యున్నత పురస్కారం అయిన పద్మశ్రీని 1999లో పొందారు.
ఆయన జూన్ 21 1928న పశ్చిమ గోదావరి జిల్లా లోని పేరుపాలెంలో జన్మించారు. మాస్టర్స్ డిగ్రీ పొందిన తరువాత ఆయన పుర్దూ విశ్వవిద్యాలయంలో ప్లాంట్ బ్రీడింగ్, జెనిటిక్స్ అంరియు ప్లాంట్ పాథాలజీ అనే అంశాలపై పరిశోధనలు డాక్టరల్ డిగ్రీ కొరకు చేసారు. ఆయన ఇండియన్ కౌన్సిల్ ఆఫ్ అగ్రికల్చరల్ రీసెర్చి (ICAR) కు 196లో అసిస్టెంట్ గోధుమ బ్రీడార్ గా ఉద్యోగ ప్రస్థానం ప్రారంభించారు. ఆయన గోధుమ పరిశోధనలపై నిమగ్నమై 1958 లో అసిస్టెంట్ ప్రొఫెసరుగా బాధ్యతలు నిర్వహించారు. 1966లో ఆయన జెన్‌టెటిసిస్టుగా పదోన్నతి పొంది సీనియర్ జెనెటిసిస్టుగా బాధ్యతలు నిర్వహించారు. ఆయన కోఆర్డినేటరుగా 1971 లోనూ, 1978 లో "ఆల్ ఇండియా వీట్ ఇంప్రూవ్‌మెంటు ప్రాజెక్టు"లో విభాగాధిపతిగా సేవలనందించారు. ఆ ఉద్యోగంలో 1981 వరకు ఉన్నారు. ఈ కాలంలో ఆయన హరిత విప్లవంలో కీలక పాత్ర పోషించారు. ఆయన 1981 లో ఐ.సి.ఎ.ఆర్ యొక్క డిప్యూటీ డైరక్టరు జనరల్ గా సేవలనందించారు. 1986 లో ప్రైం మినిస్టర్స్ టెక్నాలజీ మిసన్ ఆన్ ఆయిల్ సీడ్స్ లో ప్రత్యేక సెక్రటరీగా నియమింపబడ్డారు. ఈ "యెల్లో రివల్యూషన్" (ఆయిల్ సీడ్స్ అభివృద్ధికొరకు కార్యక్రమం) కాలంలో ఆయన విశేష సేవలనందించారు.
1989లో వ్యవసాయ నిపుణునిగా ప్రపంచ బ్యాంకు వారిచే ఆహ్వానింపబడ్డారు. అచట 1990 వరకు పనిచేసారు. తరువాత ఆయన ఆచార్య ఎన్.జి.రంగా వ్యవసాయ విశ్వవిద్యాలయంలో వైస్ ఛాన్సలర్ గా 1997 వరకు పనిచేసారు. ఈ కాలంలో ఆయన "అగ్రి బయోటెక్ ఫౌండేషన్"తో సమన్వయమై దాని చరిమన్ గా 1995 వరకు క్రియాశీలకంగా పనిచేసారు. ఆయన అధ్వర్యంలో జన్యుపరమైన ఉత్పరివర్తనలు జరిగి కాటన్, సోర్గాం, కాస్టర్ మరియు రెడ్ గ్రాం వంటి విత్తనాల రకాలకు జన్యుపరంగా మార్పులు జరిగినవి.
ఆయన నేషనల్ అకాడమీ ఆఫ్ అగ్రికల్చరల్ సైన్సెస్ కు 2000–2003 మధ్య కాలంలో వైస్ ప్రెసెడెంటుగా ఉన్నారు. క్రొత్త జాతీయ విత్తన పాలసీ యొక్క కమిటీలో ఉండి అనేక భారతదేశ రాష్ట్రాల మరియు కేంద్ర ప్రభుత్వ సంస్థలతో కలసి పనిచేసారు. బంగ్లాదేశ్ లోని వ్యవసాయాభివృద్ధి కొరకు ప్రపంచ బ్యాంకు యొక్క ప్రాజెక్టు అయిన "నేషనల్ అగ్రికల్చరల్ టెక్నాలజీ ప్రాజెక్టు"లో సభ్యునిగా ఉండి అనేక మార్గదర్శకాలను అందించారు. ఆయన "కోస్టల్ ఎకో సిస్టమ్స్"కు శాస్త్రీయ సలహాదారు పాలెల్ లో కూడా తన సేవలనందించారు. ఆయన భారతదేశంలోణి ఇంటర్నెషనల్ రైస్ రీసెర్చ్ ఇనిస్టిట్యూట్ లో 1984 నుండి 1989 వరకు సభ్యునిగా ఉన్నారు. ఆయన ఫుడ్ అండ్ అగ్రికల్చరల్ ఆర్గనైజేషన్ యొక్క "వీట్ అడ్వయిజరీ కమిటీ"లో సభ్యునిగానూ, ఫిలిప్పీన్స్ లోని ఇంటర్నేషనల్ రైస్ రీసెర్చ్ ఇనిస్టిట్యూట్ లో ట్రస్టీ గానూ, మరియు ఇంటర్నేషనల్ మైజ్ అండ్ వీట్ ఇంప్రూవ్ మెంటు సెంటరు యొక్క నిపుణుల కమిటీలో సభ్యునిగానూ పనిచేసారు. ఆయన భారత దేశంలోని ఇంటర్ కల్చరల్ కోపరేషన్ ఫౌండేషన్లో సభ్యునిగా ఆర్కాట్ రామచంద్రన్ తో కలసి పనిచేసారు.
రక్తకన్నీరు (1956 సినిమా)
రక్తకన్నీరు 1956లో వెలువడిన తెలుగు డబ్బింగ్ సినిమా.
జల్లారపు రమేశ్
మిమిక్రీ రమేశ్ గా ప్రఖ్యాతులైన జల్లారపు రమేశ్ ఖమ్మం జిల్లాలోని కొత్తగూడెం మండలంలో అనిశెట్టిపల్లి అనే మారుమూల కుగ్రామంలో జన్మించారు. అంతర్జాతీయ స్థాయిలో వివిధ కార్యక్రమాలలో అలరించడం ద్వారా ధ్వన్యనుకరణ లోనూ వెంట్రిలాక్విజంలోనూ పేరుతెచ్చుకున్నారు. కాదేదీ కవిత కనర్హం అన్నట్లు కాదేదీ మిమిక్రీకి అనర్హం అన్న సిధ్దాంతంతో గ్రామీణ విషయాలనుంచి అంతర్జాతీయ రాజకీయాల వరకు సినీనటులు, రాజకీయ నాయకులనుంచి అన్ని ప్రముఖ గొంతులనూ అలవోకగా అచ్చుదింపుతూ తనదైన శైలిలో వివిధ ఛానళ్ళలోనూ, వివిధ వేదికల మీద పదర్శనలలో రాణిస్తున్నారు.
పాఠశాల స్థాయి నుంచే రమేశ్ మిమిక్రీ కళపై మక్కువ పెంచుకున్నారు. ఆ రోజుల్లో నందమూరి తారకరామారావు గారికి వీరాభిమానిగా ఉన్న రమేష్‌ ఆయన హావభావాలు, ఆయనను అనుకరించడం మొదలు పెట్టారు. చదువుకున్న పాఠశాల, కళాశాలల ఉపాధ్యాయులు, అధ్యాపకులను అచ్చం అలాగే అనుకరించి తన కళకు మెరుగులు దిద్దుకున్నారు.. ఓ రోజు కళాశాలలో ప్రపంచ ప్రఖ్యాత మిమిక్రీ కళాకారుడు నేరెళ్ళవేణుమాధవ్‌ మిమిక్రీ చూసి ఆయన స్ఫూర్తిగా ఆయనకు ఏకలవ్యశిష్యుడిగా మారిపోయాడుఖమ్మంజిల్లా కొత్తగూడెం లోని బాబు క్యాంప్ లో జరిగిన పాఠశాల స్థాయి శ్రీరామనవమి ఉత్సవాలలో తను ఏడవ తరగతి చదువుతున్నరోజుల్లో తొలిప్రదర్శన చేసే అవకాశం కలిగింది.1999 లో దివంగత సినినిర్మాత డివిఎస్‌ రాజు రమేష్‌ మిమిక్రీ హైదరాబాద్‌ ఫిల్మ్‌నగర్‌లో చూసి అబ్బురపడి చెన్నయ్‌లో ప్రపంచ తెలుగు సమాఖ్య ఆధ్వర్వంలో జరిగిన ఉగాది ఉత్సవాలకు రమేష్‌ను ఆహ్వానించారు
ఖమ్మం జిల్లా వేపలగడ్డ అనే గ్రామంలో జరిగిన గ్రామకళ్యాణ యజ్ఞం కార్యక్రమానికి హాజరైన మహాత్మా గాంధీ మనవరాలు, రాజ్యాంగ సమీక్ష కమిషన్‌ సభ్యురాలు (అప్పటి) సుమిత్రా గాంధి కుల్‌కర్ణి రమేష్ చేసిన మిమిక్రీలో తన తాత గొంతు విని ఆశ్చర్యపోయి తాను 18 సంవత్సరాల వయస్సులో తన తాత మాటలు విన్నానని ఇపుడు రమేష్‌ మిమిక్రీలో వినడం గొప్పగా ఉందంటూ రమేష్‌ను ఆ సభలో అభినందించారు..
2001 సంవత్సరంలో పాల్వంచలో జరిగిన ఓ కార్యక్రమంలో రమేష్‌ మిమిక్రీ చూసిన ప్రవాసాంధ్రుడు నన్నపనేని మోహన్‌ 2003 తానా సభలకు ఆహ్వానించారు. ఆ రోజుల్లో రమేష్‌కు వీసా అందక పోవడంతో తీవ్రనిరాశకు లోనయ్యడు. నిరాశలో ఉన్న రమేష్‌కు మోహన్‌ ఫోన్‌ చేసి ఎప్పటికైనా నీకు అమెరికాలో అవకాశం కల్పిస్తాను నువ్వు నీ మిమిక్రీ కళను కొనసాగించు అని అభయమిచ్చాడు. అప్పటినుంచి మరింత సాధనచేసి తన కోరికను నెరవేర్చుకున్నారు.
2011 జూలై నెలలో జరిగిన ఉత్తరఅమెరికా తెలుగు సంఘం (న్యాట్స్‌) నిర్వహించిన సభల్లో గజల్ శ్రీనివాస్ గారి చొరవతో ఏర్పాటు చేసిన రమేశ్ మిమిక్రీకి అనూహ్యస్పందన వచ్చింది.
రాయల సుభాష్ చంద్రబోస్
రాయల సుభాష్ చంద్రబోస్ అలియాస్ రవన్న సీపీఐ (ఎంఎల్-న్యూ డెమోక్రసీ) రాష్ట్ర కార్యదర్శి. నైతిక విలువలే ప్రామాణికంగా, మార్క్సిజం, మావో ఆలోచనా విధానమే జాతి విముక్తికి మార్గమని భావించి రాజీలేని పోరాటం నడిపిన యోధుడు.
ఆయన ఖమ్మం జిల్లా, తిరుమలాయపాలెం మండలం పిండిప్రోలు గ్రామం.లో 1947 లో రాయల గోపాలకృష్ణయ్య, రాంబాయమ్మ దంపతులకు జన్మించారు. బోస్ విద్యార్థి దశనుంచే వామపక్ష రాజకీయాలకు ఆకర్షితుడయ్యారు. ఖమ్మంలోని ఎస్‌ఆర్ అండ్ బీజీఎన్‌ఆర్ ప్రభుత్వ డిగ్రీ కళాశాలలో బీఎస్సీ చదివారు. 1967లో నక్సల్బరీ, శ్రీకాకుళం రైతాంగ పోరాటాలతో చదువుకు స్వస్తిపలికారు. సమాజంలో నెలకొన్న పెట్టుబడిదారి, పెత్తందారి వ్యవస్థలను రూపుమాపాలనే నినాదంతో డిగ్రీ ఫైనలియర్ పరీక్షలు రాయకుండానే ఉద్యమబాట పట్టారు. అంతకు ముందే కమ్యూనిస్టు యోధుడు బత్తుల వెంకటేశ్వరరావుతో కలిసి ఎస్‌ఎఫ్‌ఐ స్థాపించి విద్యార్థి ఉద్యమాల్లో చురుగ్గా పాల్గొన్నారు.
మొదట్నుంచీ సిద్దాంతం, నియమావళికే కట్టుబడిన రాయల సీపీఎంలో నెలకొన్న భిన్నరాజకీయాలతో 1967లోనే విభేదించారు. ఆనాటి సీపీఎం అగ్రనేతల్లో ఒకరైన బసవ వెంకటేశ్వరరావుతో కలిసి బయటికి వచ్చారు. అప్పుడే విప్లవోద్యమాన్ని నడిపిస్తున్న చారు మజుందార్ పంథాకు ఆకర్షితుడై అదే ఏడాది సీపీఐ (ఎంఎల్) పార్టీలో చేరిన ఆయన తుపాకీ చేతపట్టి, అజ్ఞాతంలోకి వెళ్లారు. తొలుత 1967 నుంచి 1972 వరకు చారు మజుందార్ అనుచరునిగా ఆర్‌వోసీలో పనిచేశారు. జిల్లాలోని పాల్వంచ దండకారణ్యంలో కీలక బాధ్యతలు నిర్వర్తిస్తూ పేదల విముక్తే ధ్యేయంగా పోరాటం సాగించారు. అదే క్రమంలో 1971 నుంచి చండ్ర పుల్లారెడ్డి, రామనర్సయ్య విప్లవపంథాలో చేరిన సుభాష్‌చంద్రబోస్ పోరాటాన్ని మరింత విస్తృత పరిచారు. 1980లో ప్రజాప్రంధా పార్టీ రాష్ట్ర కమిటీ సభ్యునిగా ఎదిగి క్రియాశీల పోరాటాలకు నాయకత్వం వహించారు. 1992లో ప్రజాపంథా రాష్ట్ర కార్యదర్శిగా నియమితులయ్యారు. ఆనాటి నుంచి తుదిశ్వాస విడిచే వరకు కేంద్రకమిటీ సభ్యుడిగా కొనసాగారు. 
ఆయనకు భార్య కె.రమ, కుమార్తె వందన ఉన్నారు. రమ పీఓడబ్ల్యూ రాష్ట్ర ఉపాధ్యక్షురాలు.
ఖమ్మం జిల్లాలో ఓ రహస్య ప్రాంతంలో పార్టీ కార్యవర్గ సమావేశాన్ని ఉద్దేశించి ప్రసంగిస్తూ ఆయన కుప్పకూలిపోయారు. హుటాహుటిన హైదరాబాద్ తరలిస్తుండగా మార్గమధ్యంలో నకిరేకల్ వద్ద తుదిశ్వాస విడిచారు.
అమోల్ పాలేకర్
అమోల్ పాలేకర్ (Amol Palekar) ప్రముఖ హిందీ నటుడు. జననం 24 నవంబర్ 1944. ఈయన హిందీ మరియు మరాఠీ సినిమా దర్శకుడు, నటుడు.
పాలేకర్ ముంబాయిలోని జే.జే స్కూల్ ఆఫ్ ఆర్ట్స్ నుండి పహిన్ ఆర్ట్స్‌లో పట్ట పొందారు. తరువాత పెయింటర్‌గా తన ప్రస్థానం ప్రార్ంభించారు. పెయింటర్‌గా ఏడు చిత్రకళా ప్రదర్శనలు, గ్రూపు ప్రదర్శనలు చేపట్టారు. నాటక ప్రదర్శనలలో చురుకుగా పాల్గొనే పాలేకర్ మరాఠీ, హిందీలలో 1967 వరకూ అనేక ప్రదర్శనలను రూపొందించి నిర్మాతగా, దర్శకుడిగావ్యవహరించారు. అనేక ప్రదర్శనలలో పాల్గొన్నారు, దీని ద్వారా గుర్తింపు పొంది తద్వారా హిందీ చిత్రపరిశ్రమకు ఆహ్వానించబడ్డారు
నటుడిగా 1970 దశకంలో హిందీ చిత్రరంగాన్ని ఒక ఊపు ఊపాడు. పక్కింటి కుర్రాడిలా ఉండే అతడి ద్వారా అనేక మంచి చిత్రాలు వచ్చాయి. హిందీ, మరాఠీ, మలయాళం, కన్నడ, బెంగాలీ తదితర రంగాలలో ఆయన నటించారు. సినీ జీవితంలో ఒక ఫిల్ంపేర్ అవార్డుతోపాటుగా ఆరు స్టేట్ అవార్డులు ఉత్తమ నటుడిగా అందుకొన్నారు.
ఇక దర్శకుడిగా ఆయన అనేక సున్నిత కథాంశాలను తెరక్కెక్కించారు. భారతీయ సాహిత్యం నుండి అనేక కథలను, మహిళా ప్రాధాన్యత కలిగిన సినిమాలను ఆయన తెరకెక్కించారు, మరాఠీ, హిందీ చిత్రాలతోపాటుగా చిన్నితెర దారావాహికలనూ ఆయాన అందించారు. కాచ్చిదూప్ (Kachchi Dhoop), మృగనయని (Mrignayani), నఖాబ్ (Naquab), ఫూల్ ఖునా (Paool Khuna) మరియు కృష్ణ కాళి (Krishna Kali) వంటివి పేరు తెచ్చినవాటిలో కొన్ని
పాలేకర్ మొదట సత్యదేవ్ దూబే ఎక్స్పెరిమెంటల్ దియెటర్ ద్వారా మరాఠీ నాటకరంగంలో పనిచేసారు, తరువాత అనికేత్ అనే సంస్థను 1972లో సొంతగా నిర్మించారు.అమోల్ బొంబాయిలో జన్మించారు. తల్లిదండ్రులు కమలాకర్, సుహాసిని మద్య దిగువ తరగతికి చెందినవారు. అమోల్‌కు నీలం, రేఖ, ఉన్నతి అనే ముగ్గురు అక్కచెళ్ళెళ్ళు. అతడి తండ్రి జనరల్ పోస్టాఫీస్‌లో పనిచేస్తుండేవాడు. తల్లి ప్రైవేట్ కంపెనీలో పనిచేస్తుండేది.
అమోల్ సినిమాల్లో బిజీ అవ్వకముందు వరకూ బ్యాంక్ ఆఫ్ ఇండియాలో పనిచేస్తుండేవాడు. అప్పడే కొన్ని సేవా కార్యక్రమాలలో పాల్గొంటూ ఉండేవాడు. అతడి భార్య రచయిత్రి సంధ్య గోఖలే. మొదటి భార్యతో విడాకుల అనంతరం ఈమెను వివాహం చేసుకొన్నాడు.
సాహస వీరుడు
సాహసవీరుడు 1956లో వెలువడిన తెలుగు డబ్బింగ్ సినిమా.
నోబెల్ బహుమతి పొందిన స్త్రీలు
1901 నుంచి నోబెల్ బహుమతులను ప్రకటిస్తున్నారు. నేటివరకు వివిధ రంగాల్లో విశేష కృషి చేసిన వారికి 867 అవార్డులు ఇచ్చారు. మొత్తం అవార్డుల్లో మహిళలకు లభించినవి 46 మాత్రమే. 1964లో బ్రిటీష్‌ కెమిస్ట్‌ డొర్తి క్రోఫూట్‌ హాడ్కిన్‌ కెమిస్ట్రీలో నోబెల్‌ను పొందిన తర్వాత 50 ఏళ్లకు మలాలా ఎంపికైంది.
నోబెల్ బహుమతులను స్వీడన్‌కు చెందిన ప్రఖ్యాత శాస్త్రవేత్త ఆల్‌ఫ్రెడ్ నోబెల్ పేరు మీద ఏర్పాటు చేశారు. 1833 అక్టోబరు 21లో ఆల్‌ఫ్రెడ్ నోబెల్ జన్మించారు. ఆయన 355 ఆవిష్కరణలు చేశారు. అందులో అత్యంత ప్రధానమైంది డైనమైట్. నోబెల్ 1895లో రాసిన వీలునామా ప్రకారం ఈ బహుమతులను ఇస్తున్నారు. మానవాళి అభివృద్ధికి విశేష కృషి చేసిన వ్యక్తులకు ఐదు రంగాల్లో బహుమతులు ఇవ్వాలని వీలునామాలో రాసి 1896 డిసెంబరు 10లో నోబెల్ మరణించారు. ఆయన పేర్కొన్న ఐదు విభాగాలు భౌతిక శాస్త్రం, రసాయనశాస్త్రం, వైద్యశాస్త్రం లేదా ఫిజియాలజీ, సాహిత్యం, శాంతి.
నోబెల్ బహుమతులను తొలిసారి 1901లో ప్రదానం చేశారు. వీటిని ప్రతి ఏటా ఆల్‌ఫ్రెడ్ నోబెల్ వర్ధంతి అయిన డిసెంబరు 10న బహూకరిస్తారు. స్వీడన్ కేంద్ర బ్యాంక్ ‘స్వెర్జిస్ రిక్స్ బ్యాంక్’ 1968లో ఆల్‌ఫ్రెడ్ నోబెల్ స్మారకార్థం ఆర్థిక శాస్త్రంలో బహుమతిని ఏర్పాటు చేసింది. 1969 నుంచి దీన్ని ప్రదానం చేస్తున్నారు. ప్రస్తుతం ఆరు విభాగా ల్లో నోబెల్ బహుమతులను ఇస్తున్నారు.
ఇప్పటివరకు 46 మంది మహిళలకు నోబెల్ బహుమతి లభించింది. ఈ బహుమతి పొందిన మొదటి మహిళ మేరీ క్యూరీ (1903). మదర్ థెరిసా (1979), ఆంగ్‌సాన్ సూకీ (1991), షిరీన్ ఎబాదీ (2003), వంగరి మతాయ్ (2004), ఎలెన్ జాన్సన్ సర్‌లీఫ్ (2011) వంటి వారు నోబెల్ బహుమతిని పొందారు.
ఆడియో పుస్తకం
ఆడియో పుస్తకం అనగా ఎవరో ఒకరి చేత పుస్తకాన్ని బిగ్గరగా చదివించి దానిని మళ్ళీ మళ్ళీ వినుటకు ఆడియో రూపంలో భద్రపరచిన పుస్తకం. ఈ రోజుల్లో ఇవి సాధారణంగా కాంపాక్ట్ డిస్క్‌ల (CDలు) లో భద్రపరుస్తున్నారు, అయితే కొన్ని పాత సంచికలు కేసెట్ టేపులపై భద్రపరచబడివున్నాయి. ఇటీవల, ఆడియో పుస్తకాలు ఇంటర్నెట్ నుండి డౌన్లోడ్ కొరకు అందుబాటులో ఉన్నాయి (ఉచిత లేదా చెల్లింపు పద్ధతిలో) మరియు ప్రత్యేక ఎంపీ3 ప్లేయర్ లందు ముందే రికార్డు చేయబడివుంటున్నాయి. ఆడియో పుస్తకాలు ఎవరైనా ఉపయోగించవచ్చు, అయితే చూపులేని లేదా చూపుసరిగా లేని వారి కొరకు ఇవి ఒక ప్రధాన వనరుగా ఉపయోగపడుతున్నాయి. అనేక ప్రముఖ పుస్తకాలను తరచూగా ఆడియో పుస్తకములుగా రూపొందించుటకు ఎంపిక చేస్తున్నారు. పుస్తక అసలు రచయిత అయినను లేదా కాకపోయినను చదువుట కొరకు పాఠకుడిని ఎంపిక చేసి ఆడియో పుస్తకమును రూపొందించవచ్చు. కొంతమంది రచయితలు తరచుగా అనేక ఆడియో పుస్తకాల కొరకు అదే పాఠకుడిని ఉపయోగించుకుంటారు, అందువలన వారి ఆడియో పుస్తకముల శబ్దం లేదా/మరియు శైలి ఒకేరీతిగా ఉంటాయి.
సి.ఐ.డి. (1956 సినిమా)
సి.ఐ.డి. 1956లో వెలువడిన తెలుగు డబ్బింగ్ సినిమా.
చిలారాయ్
శుక్లధ్వజుడు కమతా రాజ్యానికి చెందిన రాజు నరనారాయునుడి తమ్ముడు మరియు సర్వసేనానాయకుడు. ఇతని మరో పేరు చిలారాయ్, దీని అర్థం అసం భాషలో గాలిపటం రాయుడు. యుద్ధరంగంలో గాలిపటంలా తమ సైన్యాన్ని అతివేగంతో నడిపిచన వలన ఈ బిరుదు సంపాదించాడు. భూటియా అహోం కాచరి లాంటి రాజ్యాలపై విజయం సాధించిన గొప్ప సేనానాయకుడు.
చిలారాయ తండ్రి పేరు విశ్వసింగ. తల్లి పద్మావతి గౌర్ రాజ్యంలో జన్మించింది.
చిలారాయ్ శ్రీమంత శంకరదేవుడుకి శరణం ఇచ్చాడు. తన కుటుంబసదస్యురాలుతో పెళ్ళి కూడా చేయించాడు. చిలారాయ ప్రోత్సాహాన వలన శంకరదేవుడు తన ‘ఎకసరణ ధర్మ’ ఉద్యమం మొదలపెట్టాడు.
జూన్ 1563 లో అహోం రాజధానిని చిలారాయ్ కబ్జా చేసాడు. భారాతదేసంలో ఛత్రపతి శివాజీ ముందు గెరిల్లా యుద్ధంతో గెలిచిన వీరుడు చిలారాయ్. చిలారాయ్ దయావంతుడు కూడా. యుద్ధరంగంలో వోడించిన రాజులను ఆదరపూర్వకంగా వొదిలిపెట్టి కేవలం కప్పము కట్టమని ఆదేశించాడు. వోడిపోయిన రాజ్యాల ప్రజలను ఎ హాని కలగనివకుండా చూసాడు. వోడిపోయిన సైనికులను కూడా వోదిలిపెట్టాడు, అవసరముంటే తన రాజ్యంలోనే శరణం ఇచ్చాడు.
ఇద్దరు సొదరలు బెంగాల్ ప్రాంతాన్ని కబ్జా చేసేందుకు యుద్ధ రంగం లోకి దిగారు. కాని ఆఫ్ఘానిస్తాన్ కి చెందిన సుల్తాన్ సులేమాన్ కర్రాని అడ్డుగా నిలబడాడు. కర్రాని ఇద్దరినీ వోడించి చిలారాయ్ ను బంధించి కోచ్ రాజ్యాన్ని కబ్జా చేస్సాడు, ఇదే కాకుండా అతి ప్రసిద్ధమైన కామాఖ్యా గుడిని పడగొట్టాడు. కాని చిలారాయ్ తప్పించుకుని, మల్లి తన రాజ్యాన్ని గెలిచి కామాఖ్యా గుడిని మల్లి నిర్మించాడు. 
1571 సంవత్సరం గంగా నదీ ఒడ్డున మశూచి రోగం వలన మరణించాడు.
సంవృత తాలవ్య నిర్యోష్ఠ్య అచ్చు
ఈ అచ్చు సంవృతం, అంటే చాలా వరకు నోరు మూసి ఉంటుంది. పలికినప్పుడు నాలిక నోటీలో పళ్ళపై భాగంలో ఉంచటంతో శబ్దం వస్తుంది, కాబట్టి ఇది తాలవ్యం. నిర్యోష్ఠ్యం కనుక పెదవులు గుండ్రంగా తిరగనవసరంలేదు. IPAలో i అక్షరంతో గుర్తింపబడుతుంది.
ఈ అచ్చు చాలా భాషలలో సాధరణంగా కనిపిస్తుంది. తెలుగులో దీని హ్రస్వ రూపం 'ఇ', దీర్ఘం 'ఈ'.
సంవృత తాలవ్య ఓష్ఠ్య అచ్చు
ఈ అచ్చు సంవృతం, అంటే చాలా వరకు నోరు మూసి ఉంటుంది. పలికినప్పుడు నాలిక నోటీలో పళ్ళపై భాగంలో ఉంచటంతో శబ్దం వస్తుంది, కాబట్టి ఇది తాలవ్యం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో y అక్షరంతో గుర్తింపబడుతుంది.
ఈ అచ్చు కొన్ని ఐరొపా (జర్మన్, తర్కీ) భాషలలో üగా కనిపిస్తుంది, మరికొన్ని తూర్పు ఆసియా భాషలు అంగ్లీకరించినప్పుడు  వాడుతారు. భారతదేశ భాషలలో ఇది సాధారణంగా కనబడదు.
సంవృత మధ్యస్వర నిర్యోష్ఠ్య అచ్చు
ఈ అచ్చు సంవృతం, అంటే చాలా వరకు నోరు మూసి ఉంటుంది. పలికినప్పుడు నాలిక నోటీలో మధ్య భాగంలో ఉంచటంతో శబ్దం వస్తుంది, కాబట్టి ఇది మధ్యస్వరం. నిర్యోష్ఠ్యం కనుక పెదవులు గుండ్రంగా తిరగనవసరంలేదు. IPAలో ɨ అక్షరంతో గుర్తింపబడుతుంది.
ఇండో యూరోపియను భాషలలో ఈ అచ్చు అసాధారణం. కాని భారతదేశంలో తమిళంలో వాడబడుతుంది, ఆంగ్ల అరువు పదాలు చివరన పొల్లుకు బదలు వ్యవహారికంగా ఈ అచ్చు వస్తుంది.
సంవృత మధ్యస్వర ఓష్ఠ్య అచ్చు
ఈ అచ్చు సంవృతం, అంటే చాలా వరకు నోరు మూసి ఉంటుంది. పలికినప్పుడు నాలిక నోటీలో మధ్య భాగంలో ఉంచటంతో శబ్దం వస్తుంది, కాబట్టి ఇది మధ్యస్వరం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో ʉ అక్షరంతో గుర్తింపబడుతుంది.
సంవృత కంఠ్య నిర్యోష్ఠ్య అచ్చు
ఈ అచ్చు సంవృతం, అంటే చాలా వరకు నోరు మూసి ఉంటుంది. పలికినప్పుడు నాలిక నోటీలో వెనుకన ఉంచటంతో కంఠం నుండి శబ్దం వస్తుంది, కాబట్టి ఇది కంఠ్యం. నిర్యోష్ఠ్యం కనుక పెదవులు గుండ్రంగా తిరగనవసరంలేదు. IPAలో ɯ అక్షరంతో గుర్తింపబడుతుంది.
సంవృత కంఠ్య ఓష్ఠ్య అచ్చు
ఈ అచ్చు సంవృతం, అంటే చాలా వరకు నోరు మూసి ఉంటుంది. పలికినప్పుడు నాలిక నోటీలో వెనుకన ఉంచటంతో కంఠం నుండి శబ్దం వస్తుంది, కాబట్టి ఇది కంఠ్యం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో u అక్షరంతో గుర్తింపబడుతుంది.
ఈ అచ్చు చాలా భాషలలో సాధరణంగా కనిపిస్తుంది. తెలుగులో దీని హ్రస్వ రూపం 'ఉ', దీర్ఘం 'ఊ'.
ఉపసంవృత ఉపతాలవ్య నిర్యోష్ఠ్య అచ్చు
ఈ అచ్చు ఉప సంవృతం, అంటే సుమారుగా చాలా వరకు నోరు మూసి ఉంటుంది. పలికినప్పుడు నాలిక నోటీలో పళ్ళపై చర్మం వద్ద ఉంచటంతో శబ్దం వస్తుంది, కాబట్టి ఇది ఉప తాలవ్యం. నిర్యోష్ఠ్యం కనుక పెదవులు గుండ్రంగా తిరగనవసరంలేదు. IPAలో ɪ అక్షరంతో గుర్తింపబడుతుంది.
ఇంచుమించుగా ఇది 'ఇ' శబ్దం, ఒక వికృతి రకం.
ఉపసంవృత ఉపతాలవ్య ఓష్ఠ్య అచ్చు
ఈ అచ్చు ఉప సంవృతం, అంటే సుమారుగా చాలా వరకు నోరు మూసి ఉంటుంది. పలికినప్పుడు నాలిక నోటీలో పళ్ళపై చర్మం వద్ద ఉంచటంతో శబ్దం వస్తుంది, కాబట్టి ఇది ఉప తాలవ్యం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో అక్షరంతో గుర్తింపబడుతుంది.
ఉపసంవృత మధ్యస్వర నిర్యోష్ఠ్య అచ్చు
ఈ అచ్చు ఉప సంవృతం, అంటే సుమారుగా చాలా వరకు నోరు మూసి ఉంటుంది. పలికినప్పుడు నాలిక నోటీలో మధ్య భాగంలో ఉంచటంతో శబ్దం వస్తుంది, కాబట్టి ఇది మధ్యస్వరం. నిర్యోష్ఠ్యం కనుక పెదవులు గుండ్రంగా తిరగనవసరంలేదు. IPAలో అక్షరంతో గుర్తింపబడుతుంది.
ఉపసంవృత మధ్యస్వర ఓష్ఠ్య అచ్చు
ఈ అచ్చు ఉప సంవృతం, అంటే సుమారుగా చాలా వరకు నోరు మూసి ఉంటుంది. పలికినప్పుడు నాలిక నోటీలో మధ్య భాగంలో ఉంచటంతో శబ్దం వస్తుంది, కాబట్టి ఇది మధ్యస్వరం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో అక్షరంతో గుర్తింపబడుతుంది.
ఉపసంవృత ఉపకంఠ్య ఓష్ఠ్య అచ్చు
ఈ అచ్చు ఉప సంవృతం, అంటే సుమారుగా చాలా వరకు నోరు మూసి ఉంటుంది. పలికినప్పుడు నాలిక నోటీలో వెనుకన ఉంచటంతో దాదాపు కంఠం నుండి శబ్దం వస్తుంది, కాబట్టి ఇది ఉప కంఠ్యం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో అక్షరంతో గుర్తింపబడుతుంది.
ఎమిలీ గ్రీన్ బాల్చ్
ఎమిలీ గ్రీన్ బాల్చ్ (ఆంగ్లం: Emily Greene Balch) (జనవరి 8, 1867 - జనవరి 9, 1961) ఒక అమెరికన్ ఆర్థికవేత్త, సామాజికవేత్త మరియు అహింసావాది. 1914 లో మొదటి ప్రపంచ యుద్ధం ప్రారంభంలో శాంతి ఉద్యమంవైపు వెళ్లిపోయింది, చికాగోలో జేన్ ఆడమ్స్ తో కలిసి ఉద్యమాన్ని ప్రారంభించింది. 1946 లో నోబెల్ శాంతి బహుమతి గెలుచుకుంది. స్విట్జర్లాండ్ లో ఉన్న శాంతి మరియు ఫ్రీడమ్ మహిళల అంతర్జాతీయ లీగ్ (WILPF) ఒక కేంద్ర నాయకురాలైంది.
బాల్చ్, బోస్టన్ సమీపంలో ఒక ప్రముఖ యాంకీ కుటుంబంలో జన్మించారు. ఈవిడ తండ్రి ఒక న్యాయవాది. బాల్చ్ సాంప్రదాయ భాషలలో విస్తృతంగా చదవి, అర్ధశాస్త్రంలో 1889 లో బ్రైన్ మెవర్ కాలేజ్ పట్టభద్రురాలయ్యారు. పారిస్ లో గ్రాడ్యుయేట్ పూర్తిచేసి, పేద పబ్లిక్ అసిస్టెన్స్ (1893) పై ఆమె చేసిన పరిశోధనను ఫ్రాన్స్ లో ప్రచురించారు. ఆతర్వాత హార్వర్డ్, యూనివర్సిటీ అఫ్ చికాగో, మరియు బెర్లిన్ విశ్వవిద్యాలయంలో అధ్యయనం చేశారు. అనంతరం 1896 లో వేల్లెస్లే కళాశాలలో బోధించడం ప్రారంభించారు. ఇమ్మిగ్రేషన్, వినియోగం మరియు మహిళల ఆర్థిక పాత్రలపై దృష్టి సారించారు. మహిళలకు కనీస వేతనాల వంటి తొలి కమిషన్ తోపాటు అనేక రాష్ట్ర కమీషన్లలో పనిచేశారు. కార్మిక సంఘాలకు చెందిన మహిళలు మద్దతు తెలిపిన మహిళల ట్రేడ్ యూనియన్ లీగ్ కు నాయకురాలుగా ఉన్నారు. 1910 లో స్లావిక్ తోటి పౌరుల గురించిన ప్రధాన సామాజికశాస్త్ర అధ్యయనం ప్రచురించారు. బాల్చ్ చిరకాల అహింసావాది మరియు మధ్యవర్తిత్వంపై హెన్రీ ఫోర్డ్ అంతర్జాతీయ కమిటీ ఒక పోటీలలో పాల్గొన్నారు. ఎప్పుడైతే యునైటెడ్ స్టేట్స్ యుద్ధంలోకి ప్రవేశించిందో, ఆమె ఒక రాజకీయ కార్యకర్త గూఢచర్య చట్టం నిర్బంధ సైనిక వ్యతిరేకించి, పౌర స్వాతంత్ర్యాల సహాయకారిగా మారారు. మహిళల శాంతి పార్టీలో జేన్ ఆడమ్స్, మరియు అనేక ఇతర సంఘాలతో కలిసి పనిచేసారు. బాల్చ్ వేల్లెస్లే అధ్యక్షురాలికి రాసిన లేఖలో, మనం "యేసు యొక్క మార్గాలు" అనుసరించాలి రాశారు. ఆమె ఆధ్యాత్మికం ఆలోచనలు అమెరికా ఆర్థిక కూడా వచ్చింది "యేసు సూత్రాలకు అనుగుణలో నుండి చాలా మేము అనుసరిస్తున్నాము." వేల్లెస్లే కాలేజ్ 1919 లో బాల్చ్ ఒప్పందాన్ని రద్దు చేసుకున్నాయి. రాజకీయ వ్యాఖ్యానానికి సంబంధించిన ఒక మ్యాగజైన్ లో ఒక ఎడిటర్ గా పనిచేశారు. బాల్చ్ 1921లో Unitarianism నుండి Quaker మార్చబడింది.
బాల్చ్ సాధించిన విజయాలన్ని కేవలం ప్రారంభం మాత్రమే. అంతర్జాతీయ శాంతి ఉద్యమంలో ఒక అమెరికన్ నాయకురాలుగా ఎదిగారు. శాంతి మరియు ఫ్రీడమ్ మహిళల అంతర్జాతీయ లీగ్ (WILPF) తో చేసిన కృషివల్ల 1946 లో నోబెల్ శాంతి బహుమతి లభించింది. 1919 లో, బాల్చ్ మహిళల అంతర్జాతీయ కాంగ్రెస్లో కీలక పాత్ర పోషించారు. దానినే జెనీవాలో జరిగిన సమావేశంలో శాంతి మరియు ఫ్రీడమ్ మహిళల అంతర్జాతీయ లీగ్ అని పేరు మార్చారు. ఈ సంస్థ యొక్క కార్యకలాపాలకు, నిర్వహణకు మొదటి అంతర్జాతీయ సెక్రటరీ, కోశాధికారిగా బాల్చ్ ను నియమించారు. బాల్చ్ శాంతి విద్యపై వేసవి పాఠశాలలు ఏర్పాటుచేయడంలో సహాయపడింది అంతేకాకుండా 50 కంటే ఎక్కువ దేశాలలో WILPF కొత్త శాఖలు ఏర్పడడానికి కృషి చేసింది. బాల్చ్ డ్రగ్ కంట్రోల్, ఏవియేషన్, శరణార్థులు మరియు నిరాయుధీకరణ సంబంధించి కొత్తగా ఏర్పడినవాటికి సహకరించింది. రెండవ ప్రపంచ యుద్ధ ప్రయత్నాలకు విమర్శించకుండా, మనస్సాక్షి హక్కులను సమర్ధించి యుద్ధంలో మిత్రరాజ్యాలు విజయం పొందడానికి సహకరించింది.
అర్థసంవృత తాలవ్య నిర్యోష్ఠ్య అచ్చు
ఈ అచ్చు అర్థ సంవృతం, అంటే నోరు సగం మూసి ఉంటుంది. పలికినప్పుడు నాలిక నోటీలో పళ్ళపై భాగంలో ఉంచటంతో శబ్దం వస్తుంది, కాబట్టి ఇది తాలవ్యం. నిర్యోష్ఠ్యం కనుక పెదవులు గుండ్రంగా తిరగనవసరంలేదు. IPAలో అక్షరంతో గుర్తింపబడుతుంది.
ఈ అచ్చు చాలా భాషలలో సాధరణంగా కనిపిస్తుంది. తెలుగులో దీని హ్రస్వ రూపం ఎ, దీర్ఘం ఏ.
అర్థసంవృత తాలవ్య ఓష్ఠ్య అచ్చు
ఈ అచ్చు అర్థ సంవృతం, అంటే నోరు సగం మూసి ఉంటుంది. పలికినప్పుడు నాలిక నోటీలో పళ్ళపై భాగంలో ఉంచటంతో శబ్దం వస్తుంది, కాబట్టి ఇది తాలవ్యం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో అక్షరంతో గుర్తింపబడుతుంది.
అర్థసంవృత మధ్యస్వర నిర్యోష్ఠ్య అచ్చు
ఈ అచ్చు అర్థ సంవృతం, అంటే నోరు సగం మూసి ఉంటుంది. పలికినప్పుడు నాలిక నోటీలో మధ్య భాగంలో ఉంచటంతో శబ్దం వస్తుంది, కాబట్టి ఇది మధ్యస్వరం. నిర్యోష్ఠ్యం కనుక పెదవులు గుండ్రంగా తిరగనవసరంలేదు. IPAలో అక్షరంతో గుర్తింపబడుతుంది.
అర్థసంవృత మధ్యస్వర ఓష్ఠ్య అచ్చు
ఈ అచ్చు అర్థ సంవృతం, అంటే నోరు సగం మూసి ఉంటుంది. పలికినప్పుడు నాలిక నోటీలో మధ్య భాగంలో ఉంచటంతో శబ్దం వస్తుంది, కాబట్టి ఇది మధ్యస్వరం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో అక్షరంతో గుర్తింపబడుతుంది.
అర్థసంవృత కంఠ్య నిర్యోష్ఠ్య అచ్చు
ఈ అచ్చు అర్థ సంవృతం, అంటే నోరు సగం మూసి ఉంటుంది. పలికినప్పుడు నాలిక నోటీలో వెనుకన ఉంచటంతో కంఠం నుండి శబ్దం వస్తుంది, కాబట్టి ఇది కంఠ్యం. నిర్యోష్ఠ్యం కనుక పెదవులు గుండ్రంగా తిరగనవసరంలేదు. IPAలో అక్షరంతో గుర్తింపబడుతుంది.
అర్థసంవృత కంఠ్య ఓష్ఠ్య అచ్చు
ఈ అచ్చు అర్థ సంవృతం, అంటే నోరు సగం మూసి ఉంటుంది. పలికినప్పుడు నాలిక నోటీలో వెనుకన ఉంచటంతో కంఠం నుండి శబ్దం వస్తుంది, కాబట్టి ఇది కంఠ్యం. ఓష్ఠ్యం కనుక పెదవులు గుండ్రంగా తిరగవలిసి ఉంది. IPAలో అక్షరంతో గుర్తింపబడుతుంది.
ఈ అచ్చు చాలా భాషలలో సాధరణంగా కనిపిస్తుంది. తెలుగులో దీని హ్రస్వ రూపం ఒ, దీర్ఘం ఓ.
వ్యక్తిగత కంప్యూటర్
వ్యక్తిగత కంప్యూటర్ లేదా పర్సనల్ కంప్యూటర్ (PC) అనేది కార్యాలయాలు మరియు గృహాలలో అత్యంత ప్రజాదరణ పొందియున్న కంప్యూటర్ యొక్క ఒక రకం. మొదటి పిసి "ఐబిఎమ్‌ పిసి" గా పిలవబడింది, ఈ పిసి ఐబిఎమ్‌ అనే కంపెనీ చే 1981 లో తయారు చేయబడింది, అయితే అనేక కంప్యూటర్లు కమోడోర్ పెట్‌ వంటి వాటిలా మునుపే తయారు చేయబడినాయి. స్మార్ట్‌ఫోన్లు మరియు టాబ్లెట్ కంప్యూటర్లు కూడా వ్యక్తిగత ఉపయోగం కోసం కంప్యూటర్లుగా ఉపయోగించబడుతున్నాయి, కానీ అవి "వ్యక్తిగత కంప్యూటర్లు" అని పిలవబడటం లేదు. నేడు అత్యధిక పిసిలు సాధారణంగా ఆపరేటింగ్ సిస్టమ్ అనే సాఫ్ట్వేర్ యొక్క ప్రాథమిక సెట్‌ను కలిగి ఉన్నాయి. ఈ ఆపరేటింగ్ వ్యవస్థ యూజర్ ఇంటర్ఫేస్ (UI) అందించడం సహా అనేక పనులను బాధ్యతగా నిర్వర్తిస్తుంది. ఈ పిసిలలో మైక్రోసాఫ్ట్ కార్పొరేషన్ చే విక్రయించబడిన ప్రసిద్ధ ఆపరేటింగ్ సిస్టమ్‌ విండోస్ ఉంటుంది. ఆపిల్ ఇంక్ అనే కంపెనీ చే తయారు చేయబడిన పిసిలలో మాక్ ఒఎస్ పేరుతో ఆపిల్ ఇంక్ ద్వారా విక్రయించబడిన సాఫ్ట్వేర్ యొక్క వేరొక వ్యవస్థ ఉపయోగించబడుతున్నది. అనేక ఉచిత ఆపరేటింగ్ వ్యవస్థలు అందుబాటులో ఉన్నాయి. ఇవి లైనక్స్ ఆపరేటింగ్ వ్యవస్థలు అని పిలవబడుచున్నవి. అక్కడ 300 పైగా లైనక్స్ "డిస్ట్రిబ్యూషన్లు" ఉన్నాయి. ప్రతి ఒక్కటి ఒక విభిన్నమైన ప్రయోజనాన్ని కలిగి ఉంటుంది. ఉబుంటు లైనక్స్ ఎక్కువగా ఉపయోగించబడుతున్న లైనక్స్ ఎందుకంటే ఇది ఉపయోగించడం చాలా సులభం.
the tablet computers are in market 2008 in india akash tablet pc is govt india subsidy with Rs 2000 for university and educaiton.
త్రిభువన్‌దాస్ పటేల్
త్రిభువన్‌దాస్ కిషీభాయ్ పటేల్ (1903 అక్టోబరు 22 – 1994 జూన్ 3) స్వాతంత్ర్య సమరయోధుడు, రైతు ఉద్యమనాయకుడు. 1946లో కైరా జిల్లా పాల ఉత్పత్తిదారుల సహకార సంఘాన్ని నెలకొల్పి, తర్వాతి కాలంలో దాన్ని అమూల్ గా మార్చడంలో కీలకపాత్ర పోషించిన వ్యక్తిగా సుప్రఖ్యాతుడు.
1903 అక్టోబరు 22న గుజరాత్ లోని ఆనంద్ లో కిషీభాయ్ పటేల్ కుమారునిగా జన్మించారు. త్రిభువన్‌దాస్ పటేల్ సహాయ నిరాకరణ ఉద్యమం సందర్భంగా స్వాతంత్ర్య సమరంలో ప్రవేశిస్తూనే మహాత్మా గాంధీ, సర్దార్ వల్లభాయ్ పటేల్ ల అనుచరునిగా ప్రవేశించారు. భారత జాతీయ కాంగ్రెస్ నిర్వహించిన పలు ఉద్యమాలు, రాజకీయ ఆందోళనల్లో భాగంగా 1930, 1935 మరియు 1942 సంవత్సరాల్లో కారాగారం పాలయ్యారు.
1940ల నాటికి వల్లభ్ భాయి పటేల్ మార్గనిర్దేశంలో ఖేడా జిల్లా రైతులతో కలిసి వివిధ ఉద్యమాల్లో పనిచేయడం ప్రారంభించారు. 1947 నాటికి కైరా జిల్లా పాల ఉత్పత్తిదారుల సహకార సంఘాన్ని ఏర్పరిచి, పాల రైతులు దళారీలు, మధ్యవర్తులైన వ్యాపారుల బారిన పడకుండా స్వయం సమృద్ధి సాధించేలా కృషిచేయడం ప్రారంభించారు. విదేశాల్లో డైరీ ఇంజనీరింగ్ భారత ప్రభుత్వం అందించిన స్కాలర్షిప్ తో చదువుకుని భారతదేశం తిరిగివచ్చిన వర్గీస్ కురియన్ అనే యువ ఇంజనీరు త్రిభువన్ దాస్ పటేల్ గ్రామంలోనే ప్రభుత్వ శాఖలో పనిచేసేవారు. ఆయన ప్రతిభను గుర్తించి ప్రభుత్వోద్యోగం మానుకుని వెళ్తున్న సమయంలో తమ సంఘానికి పనిచేయమని ఉద్యోగమిచ్చారు. ఆ క్రమంలో వారిద్దరి నేతృత్వం అమూల్ సంస్థ ఏర్పాటుకు తద్వారా భారతదేశంలో శ్వేత విప్లవానికి నాంది పలికింది.
త్రిభువన్‌దాస్ పటేల్ 1963లో సామాజిక నాయకత్వం రంగంలో కృషికి గాను రామన్ మెగసెసే పురస్కారం, దారా నసెర్వాంజీ ఖురోడీ, వర్గీస్ కురియన్ లతో సంయుక్తంగా అందుకున్నారు., 1964లో భారత ప్రభుత్వం నుంచి పద్మ భూషణ్ పురస్కారం పొందారు.
ప్రదేశ్ కాంగ్రెస్ కమిటీ కార్యదర్శి, అధ్యక్షునిగా, భారత జాతీయ కాంగ్రెస్ అధ్యక్షునిగానూ, రెండు సార్లు రాజ్య సభ సభ్యునిగానూ వ్యవహరించారు.
కంప్యూటర్ కేస్
కంప్యూటర్ కేస్ అనగా కంప్యూటర్ యొక్క అత్యధిక భాగాలు (సాధారణంగా డిస్‌ప్లే, కీబోర్డు మరియు మౌస్ మినహాయించి) ఉండే ఆవరణము. కంప్యూటర్ కేసును కంప్యూటర్ చట్రం, టవర్, సిస్టమ్ యూనిట్, కేబినెట్, బేస్ యూనిట్ లేదా సింపుల్‌గా కేస్ అని కూడా పిలుస్తారు. కేసులను సాధారణంగా స్టీల్ (తరచుగా ఎస్ఇసిసి - స్టీల్, ఎలక్ట్రోగాల్వనైజ్డ్, కోల్డ్-రోల్లెడ్, కాయిల్) లేదా అల్యూమినియం నుంచి తయారు చేస్తారు. ప్లాస్టిక్ కొన్నిసార్లు ఉపయోగిస్తారు, మరియు గ్లాస్, చెక్క మరియు ఇంకా లెగో బ్లాక్స్ వంటి ఇతర మెటీరియల్స్ ఇంటిలో తయారు చేసుకొనే వాటిలో కనిపిస్తుంటాయి.
కేసులు వేర్వేరు పరిమాణాలలో తయారు చేయబడుతుంటాయి. కంప్యూటర్ కేసు పరిమాణం మరియు ఆకారం సాధారణంగా అధిక కంప్యూటర్లలో అతిపెద్ద విభాగమైన మదర్‌బోర్డు యొక్క ఫారమ్ ఫ్యాక్టర్ ద్వారా నిర్ణయించబడుతుంది.
కోగంటి విజయలక్ష్మి
కోగంటి విజయలక్ష్మి ప్రముఖ నవలా రచయిత్రి. ఈమె 1946లో జూలై 29న జన్మించారు. ఈమె తండ్రి మాజీ మున్సిపల్‌ చైర్మన్‌ కోగంటి రాజబాపయ్య, తల్లి శకుంతలాదేవి. 40 ఏళ్లకు పైగా సాహితీవ్యాసంగాన్ని కొనసాగించిన ఈమె ఎన్నో నవలలు రాశారు. ఈమె ఆయుర్వేద వైద్యురాలు. ఈమె వివాహం చేసుకోలేదు. ఈమె వ్రాసిన కథలు వసుధ, పుస్తకం, కోకిల, వనిత, ఆంధ్రజ్యోతి, అంతరంగాలు తదితర పత్రికలలో ప్రచురింపబడ్డాయి. ఈమె తన 70వ యేట కృష్ణాజిల్లా గుడివాడలో 2016, మార్చి 10వ తేదీ గురువారం రాత్రి గుండెపోటుతో మరణించారు.